hotchpotch/miracl-hf-unified huggingface dataset:
2015 పారిస్ బాంబు దాడులు
2015 పారిస్ బాంబు దాడులు నవంబరు 27, 2015 న ప్యారిస్, మరియు దాని ఉత్తర సబర్బన్ ప్రాంతమైన సెయింట్ డెనిస్ లో ఉగ్రవాదులు ప్రణాళికతో జరిపిన వరుస బాంబు పేలుళ్ళు. 21:20  ప్రాంతంలో ముగ్గురు ఆత్మాహుతి దళ సభ్యులు సెయింట్ డెనిస్ లోని స్టేట్ డి ఫ్రాన్స్ లో ఈ దుశ్చర్యకు పాల్పడ్డారు. దీని తరువాత పలు కెఫేలు, రెస్టారెంట్లు, ప్యారిస్ మధ్య భాగంలోని ఓ సంగీత వేదిక మీద ఆత్మాహుతి దాడులతో బాంబులతో దాడి చేశారు.
ఈ దాడిలో సుమారు 130 మంది మరణించారు. ఇందులో బాటాక్లాన్ థియేటర్లోనే 89 మంది మరణించారు. ఉగ్రవాదులు ఈ థియేటర్లోనే దాక్కుని పోలీసులతో పోరాడారు. మరో 368 మంది గాయపడ్డారు. వీరిలో 80–99 మంది తీవ్రంగా గాయపడ్డారు. అధికారులు దాడి చేసిన ఏడు మందిలో ఒకరిని వెంటనే మట్టుబెట్టారు. వెంటనే మిగతా వారికోసం అన్వేషణ మొదలుపెట్టారు. ఈ దాడులు రెండవ ప్రపంచ యుద్ధం తరువాత ఫ్రాన్సు మీద జరిగిన అత్యంత దారుణమైనవి. అంతే కాకుండా 2004 లో మాడ్రిడ్ లో జరిగిన రైలు బాంబు పేలుళ్ళ తరువాత యూరోపియన్ యూనియన్ మీద జరిగిన దాడుల్లో అత్యంత దారుణమైనది. జనవరి 2015 లో చార్లీ హెబ్డో కార్యాలయం మీద దాడి, ప్యారిస్ లోని ఒక యూదుల సూపర్ మార్కెట్ మీద దాడి జరిగిన తరువాత ఫ్రాన్సు జాగ్రత్తగా వ్యవహరిస్తూ వస్తోంది.
"ఇస్లామిక్ స్టేట్ ఆఫ్ ఇరాక్ అండ్ ది లీవెంట్" (ISIL) అనే ఉగ్రవాద సంస్థ ఈ దాడులకు బాధ్యత ప్రకటించుకున్నది. 
సిరియా మరియు ఇరాక్ దేశాల్లోని ISIL స్థావరాలపై ఫ్రాన్సు చేపట్టిన "ఆపరేషన్ చమ్మా" కు వ్యతిరేకంగా తాము ఈ దాడులకు పాల్పడ్డట్లు తెలిపింది.
ఫ్రాన్సు అధ్యక్షుడు ఫ్రాంకోయిస్ హోలాండ్ ఈ దాడులను ISIL తమపై యుద్ధం ప్రకటనకు నాందిగా పేర్కొన్నాడు.
ఈ దాడులు ప్రణాళిక సిరియా, బెల్జియం దేశాలలో జరిగిందనీ ఇందుకు కొంతమంది ఫ్రెంచి పౌరుల సహకారం ఉందని పేర్కొన్నాడు. 
దాడిలో పాల్గొన్న అందరూ సిరియా యుద్ధంలో పాల్గొని యూరోపియన్ యూనియన్ పౌరసత్వం కలిగియున్నవారే. 
వారిలో కొంతమంది యుద్ధ భాదితుల్లాగా యూరప్ లోకి ప్రవేశించారు.
ఈ దాడులకు ప్రతిస్పందనగా ఫ్రాన్సు ప్రభుత్వం ఉగ్రవాదాన్ని ఎదుర్కొనేందుకు వీలుగా దేశంలో మూడు నెలలు అత్యవసర పరిస్థితి విధించింది. ఇందులో భాగంగా బహిరంగ ప్రదర్శనలు నిషేధించారు. పోలీసులను వారంటు లేకుండా తనిఖీ చేసే వీలు కల్పించారు. అనుమతి లేకుండా ఎవరినైనా గృహనిర్భందం చేసి విచారించే సౌలభ్యాన్ని కల్పించింది. ఉగ్రవాదాన్ని ప్రేరేపించే వెబ్ సైట్లును మూసివేయడానికి అనుమతినిచ్చింది. 
నవంబరు 15 తేదీన ISIL వ్యతిరేక దాడులకు సంఘీభావంగా అల్ రఖా లోని ISIL స్థావరాలపై ఆపరేషన్ చమ్మాల్ పేరుతో వైమానిక దాడులు నిర్వహించింది. 
నవంబరు 18 న ఈ దాడులకు సూత్రధారిగా భావిస్తున్న అబ్దుల్ హమీద్ అబూద్ మరో ఇద్దరితో పాటు పోలీసులు సెయింట్ డెనిస్ లో జరిపిన దాడిలో మరణించారు.
పాదాలవారిపాలెం
పాదాలవారిపాలెం కృష్ణా జిల్లా కోడూరు మండలలానికి చెందిన గ్రామం.
సముద్రమట్టానికి 7 మీ.ఎత్తు
రేపల్లె, పెడన, మచిలీపట్నం, గుడివాడ
అవనిగడ్డ, మోపిదేవి, నాగాయలక, చల్లపల్లి
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; మచిలీపట్నం 79 కి.మీ
మండల పరిషత్ పాఠశాల
శ్రీ వేణుగోపాలస్వామివారి ఆలయం.
2004 సునామీ
డిసెంబరు 26, 2004 వ సంవత్సరంలో హిందూ మహా సముద్రంలో సుమత్రా, ఇండోనేషియా దేశాలకి దక్షిణ తీరం కేంద్రంగా ఏర్పడిన సునామీ 14 దేశాల్లో సుమారు 2,30,000 మందిని పొట్టనబెట్టుకుంది. దీని పరిమాణం 9.1–9.3 గా నమోదయ్యింది. భారత భూభాగంలోని టెక్టోనిక్ ప్లేట్లు, బర్మా భూభాగానికి చెందిన టెక్టానిక్ ప్లేట్లతో రాపిడి చెందడం వల్ల సముద్రగర్భంలో భారీ భూకంపాలు ఏర్పడ్డాయి. దీని ఫలితంగా సముద్రపు అలలు సుమారు 30 మీటర్ల ఎత్తు వరకు ఎగిరి పడి తీర ప్రాంతాలను ముంచి వేశాయి. ఈ విపత్తు వల్ల ఇండోనేషియా తీవ్రంగా నష్టపోయింది. శ్రీలంక, భారతదేశం, థాయ్ లాండ్ దేశాలు కూడా ఈ భూకంపం ధాటికి నష్టపోయాయి. ప్రపంచలోనే అత్యంత ఘోరవిపత్తుల్లో ఒకటిగా నిలిచిపోయింది. సీస్మోగ్రాఫు మీద రికార్డయిన మూడో అతి పెద్ద భూకంపం ఇది. భూమి ఇప్పటిదాకా ఏ భూకంపంలో గుర్తించనంతగా 8.3 నుంచి 10 నిమిషాల పాటు కంపించింది. భూగ్రహం మొత్తం ఒక సెంటీ మీటరు మేర వణికింది. అంతే కాకుండా ఎక్కడో దూరాన ఉన్న అలస్కాలో దీని ప్రభావం కనిపించింది.
ఇండోనేషియా ద్వీపమైన సైమీల్యూ మరియు ఇండోనేషియా ప్రధాన భూభాగం మధ్యలో కేంద్రంగా ఈ భూకంపం ఏర్పడింది. భాదితుల కష్టాలను చూసి ప్రపంచం మొత్తం మానవతా ధృక్పథంతో స్పందించి సుమారు 14 బిలియన్ డాలర్లు సహాయంగా అందజేశారు.
ఈ భూకంపం పరిమాణాన్ని మొదటగా 8.8 గా లెక్కగట్టారు. ఫిబ్రవరి 2005లో శాస్త్రజ్ఞులు దీన్ని మళ్ళీ 9.0 కి సవరించారు. ఫసిఫిక్ సునామీ వార్నింగ్ సెంటర్ దీన్ని ఆమోదించింది. కానీ యునైటెడ్ స్టేట్స్ జియోలాజికల్ సర్వే మాత్రం దాని అంచనా 9.1 ని మార్చలేదు. ఇటీవల 2006 లో జరిపిన పరిశోధనల ప్రకారం దాని పరిమాణం 9.1–9.3 ఉండవచ్చునని తేల్చారు. క్యాలిఫోర్నియా ఇన్స్టిట్యూట్ ఆఫ్ టెక్నాలజీ కి చెందిన డాక్టర్ హిరూ కనమోరి దీని పరిమాణం ఉజ్జాయింపుగా 9.2 ఉండవచ్చునని అంచనా వేశాడు.
భూ శాస్త్రం
భూ శాస్త్రం అనగా భూ గ్రహమునకు సంబంధించిన శాస్త్రాలన్నింటినీ స్వీకరించే పదం. భూ శాస్త్రం జియోసైన్స్ అని కూడా పిలవబడుతుంది. ఇది భూగర్భ శాస్త్రం కంటే విస్తృతమైన పదం, ఎందుకంటే దీనిలో ప్లానెటరీ సైన్స్ అంశాలుంటాయి, ఇది ఖగోళశాస్త్రం యొక్క భాగం. భూ శాస్త్రాలలో వాతావరణ అధ్యయనం, సముద్రాలు మరియు జీవావరణం, అలాగే ఘన భూమి ఉంటాయి. సాధారణంగా భూ శాస్త్రవేత్తలు భూమిని అర్థం చేసుకోవడానికి, మరియు దాని ప్రస్తుత స్థితికి ఎలా అభివృద్ధి జరిగినదని తెలుసుకోవడానికి భౌతిక శాస్త్రం, రసాయన శాస్త్రం, జీవశాస్త్రం, కాలక్రమం మరియు గణిత శాస్త్రం నుండి టూల్స్ ఉపయోగిస్తారు.
బాబ్రీ మసీదు కూల్చివేత
డిసెంబర్ 6, 1992న ఉత్తర ప్రదేశ్ కు చెందిన అయోధ్యలోని 16వ శతాబ్దికి చెందిన బాబ్రీ మసీదును హిందూ కరసేవకులు రామ జన్మభూమి (పురాణ పురుషుడైన శ్రీరాముడు జన్మించినట్టు భావించే ప్రదేశం) ని తిరిగి స్వాధీనం చేసుకోవాలన్న ఉద్దేశంతో ధ్వంసం చేశారు. అప్పటికే సంవత్సరాలుగా వివాదం జరుగుతున్న ప్రదేశం కావడం, కొద్ది నెలలుగా మత ఘర్షణలు జరుగుతూండడం వంటివి నేపథ్యంగా రామజన్మభూమికి అనుకూలంగా ర్యాలీ జరుగుతున్న ర్యాలీ హింసాత్మకంగా మారి బాబ్రీ మసీదు విధ్వంసానికి దారితీసింది, ఈ క్రమంలో దాదాపు 2వేలమంది మరణించారు.
నసీరుద్దీన్ షా
నసీరుద్దీన్ షా (జులై 20 1949 లేదా 1950 ఆగస్టు 16 ఒక ప్రముఖ భారతీయ నటుడు, మరియు దర్శకుడు. ఆయన మూడు నేషనల్ అవార్డులు, మూడు ఫిల్మ్ ఫేర్, వెనిస్ ఫిల్మ్ ఫెస్టివల్ పురస్కారాలతో పాటు పలు పురస్కారాలు అందుకున్నాడు. నటనా రంగంలో ఆయన కృషికి భారత ప్రభుత్వం ఆయనకు పద్మశ్రీ మరియు పద్మభూషణ్ పురస్కారాలతో సత్కరించింది.
నసీరుద్దీన్ షా ఉత్తరప్రదేశ్ లోని బారాబంకీ అనే ఊళ్ళో ఒక ముస్లిం కుటుంబంలో జన్మించాడు. ఆయన 19వ శతాబ్దంలో ఆఫ్ఘనిస్తాన్ సేనాధిపతి జాన్ ఫిషాన్ ఖాన్ వంశంలో జన్మించాడు. జాన్ ఫిషాన్ మొట్ట మొదటి ఆంగ్లో ఆఫ్ఘన్ యుద్ధంలో పాల్గొన్నాడు. అంతేకాక 1857 లో జరిగిన మొదటి సిపాయిల తిరుగుబాటును అణిచివేయడంలో ఆంగ్లేయులకు సహకరించాడు.
"సెయింట్ ఆన్సెల్మ్ అజ్మీర్" పాఠశాలలో షా తన ప్రాథమిక విద్యనభ్యసించాడు. తరువాత నైనిటాల్ లోని సెయింట్ జోసెఫ్ కళాశాలలో చదివాడు. 1971 లో ఆలీఘర్ ముస్లిం విశ్వవిద్యాలయం నుంచి ఆర్ట్స్ లో డిగ్రీ పట్టా అందుకున్నాడు. ఢిల్లీలోని నేషనల్ స్కూల్ ఆఫ్ డ్రామాలో శిక్షణ పొందాడు.
షా బాలీవుడ్ పరిశ్రమలోనే కాక, సమాంతర సినిమాలోనూ విజయవంతం అయ్యాడు. అంతర్జాతీయ సినిమాల్లో కూడా నటించాడు. ది లీగ్ ఆఫ్ ఎక్స్ట్రా ఆర్డినరీ జెంటిల్మన్ అనే సినిమాలో ఆయన పోషించిన కెప్టెన్ నీమో ఆయనకు పేరు తెచ్చిన పాత్ర.
ఆయన అన్న రిటైర్డ్ లెఫ్టినెంట్ జనరల్ జమీరుద్దీన్ షా ప్రస్తుతం ఆలీఘర్ ముస్లిం విశ్వవిద్యాలయానికి వైస్ చాన్సిలర్. జమీరుద్దీన్ షా కొడుకు మహమ్మద్ ఆలీ షా ఒక నటుడు.
ఓరల్ రీహైడ్రేషన్ థెరపీ
ఓరల్ రీహైడ్రేషన్ థెరపీ లేదా నోటి ద్వారా పునర్జలీకరణ చికిత్స అనగా నిర్జలీకరణకు గురై అనారోగ్యం పాలైన వ్యక్తికి చక్కెర మరియు ఉప్పు కలిపిన నీటిని తాగించటం ద్వారా అనారోగ్య వ్యక్తిని ఆరోగ్యవంతునిగా చేసే చికిత్స.
గుండాల జలపాతం
గుండాల జలపాతం మహబూబ్ నగర్ జిల్లా, ఆత్మకూరు మండలంలోని గుండాల గ్రామ సమీపంలో ఉంది. ఇక్కడ ఎత్తైన బండరాళ్ళపై నుండి కృష్ణానది ప్రవహించడం వలన జలపాతం ఏర్పడింది. కృష్ణానది పడమటి దిశ నుండి తూర్పు వైపు ప్రవహిస్తూ జలపాతాన్ని సృష్టిస్తుంది. కృష్ణానదికి ఉత్తరం వైపు ఆత్మకూరు మండలంలోని గుండాల గ్రామం, దక్షిణం వైపు ధరూర్ మండలం ఉంటాయి. జలపాతానికి ఎగువన పడమటి వైపు నాలుగైదు కిలో మీటర్ల దూరంలో ప్రియదర్శిని జూరాల ప్రాజెక్టు, దిగువన తూర్పు వైపు ఇరవై ఐదు కిలో మీటర్ల దూరంలో బీచుపల్లి ఆంజనేయస్వామి దేవాలయం ఉంటుంది. ఈ జలపాతం కేవలం వేసవి కాలంలో మాత్రమే కనిపిస్తుంది. వర్షకాలంలో నది నిండుగా, విస్తారంగా, ఉదృతంగా ప్రవహించడం వలన జలపాతం కనిపించదు. వేసవిలో నీటి ఉదృతి తగ్గడం, ప్రవహం ఒక సన్నని పాయ వలే ప్రవహించడం, నదిలోని బండరాళ్ళు తేలడం వలన ఆ బండరాళ్ళ మీద నుండి లోయలోకి నీరు దూకడం వలన జలపాతం కనిపిస్తూ, కనువిందు చేస్తుంది. జలపాతం ఏర్పడటానికి ముందు నది విశాలంగా తక్కువ లోతులో ప్రవహించటం వలన సందర్శకులు నీటిలో జలకాలాడుతూ వేసవిలో సేదతీరుతారు. నదికి ఇరువైపులా ఆత్మకూరు, ధరూర్ మండలాలలోని ప్రజలే కాకుండా, సుదూర ప్రాంతాల నుండి కూడా సందర్శకులు వస్తుంటారు.
కృష్ణకు ఇరువైపులా ప్రజలను ఏళ్ళ తరబడి కనువిందు చేసి, సేదతీర్చిన జలపాతం ఇప్పుడు కనుమరుగైపోతుంది. కారణం ఇక్కడి జలపాతం దగ్గరే దిగువ జూరాల జల విద్యుత్తు కేంద్రాన్ని ఏర్పాటు చేయడం. దానికి తోడు కర్ణాటక రాష్ట్రంలోని ఆలమట్టి ప్రాజెక్టు, నారాయణపూర్ ఆనకట్టల నుండి రాష్ట్రానికి రావలసిన మొతాదులో నీటి విడుదల కాకపోవడం, ఎగువ జూరాల ప్రాజెక్టు నుండి మహబూబ్ నగర్ జిల్లాలోని నెట్టెంపాడు ప్రాజెక్టు, భీమా ప్రాజెక్టు, కోయిల్ సాగర్ ప్రాజెక్టు, రామన్ పాడు ప్రాజెక్టు వంటి తాగు, సాగు నీటి పథకాలకు నీటి మళ్ళింపు అధికంగా జరగడం వలన అందమైన జలపాతం కనుమరుగై పోతుంది. దీనికి తోడు జిల్లాలో ఏర్పడిన విపరీత కరువు పరిస్థితుల కారణంగా గత వందేళ్ళలో ఎన్నడు కనిపించని విధంగా జలపాతం అడుగంటిపోయింది. సందర్శకులకు తీవ్ర నిరాశను మిగిల్చింది.
బి.ఆర్.పంతులు
బి.ఆర్.పంతులు (బడగూర్ రామకృష్ణయ్య పంతులు) ప్రముఖ సినీ నిర్మాత, దర్శకుడు మరియు నటుడు. ఆయన తెలుగు, తమిళ, కన్నడ, హిందీ సినీ రంగాల్లో పలు సినిమాలకు నిర్మాణం, దర్శకత్వం వహించారు. ఆనాటి మైసూరు రాజ్యంలో నేటి కర్ణాటక-ఆంధ్రప్రదేశ్-తమిళనాడు సరిహద్దు ప్రాంతమైన కుప్పంకు 11 కిలోమీటర్ల దూరంలో ఉన్న బడగూరులో జన్మించారు. గుబ్బి వీరణ్ణ ట్రూపులో నటుడిగా చేరి కన్నడ నాటక రంగంలో ప్రఖ్యాతులై, తర్వాత తమిళ చలనచిత్ర రంగంతో సినీ నిర్మాణం ప్రారంభించారు. క్రమంగా పలు భాషల్లో సినిమాల నిర్మాణం సాగించారు. పద్మినీ పిక్చర్స్ బ్యానర్‌పై తెలుగు, తమిళ, కన్నడ, హిందీ భాషలలో 55 చిత్రాలను నిర్మించారు. వాటిలో కొన్ని మినహా అన్ని చిత్రాలకు దర్శకత్వం వహించారు.ఇతడు హృద్రోగం వల్ల బెంగళూరులో 1974, అక్టోబర్ 8న మరణించాడు.
టచ్‌స్క్రీన్
టచ్‌స్క్రీన్ లేదా అంటుతెర అనగా మౌస్ మరియు కీబోర్డుని ఉపయోగించడానికి బదులుగా వేలితో లేదా స్టైలస్ పెన్ తో తాకటం ద్వారా ఉపయోగించుకునే కంప్యూటర్ స్క్రీన్.
2001 గుజరాత్ భూకంపం
2001 గుజరాత్ భూకంపం జనవరి 26 న భారత 52వ గణతంత్ర దినోత్సవం రోజున లకు సంభవించి రెండు నిమిషాలు కంపించింది. భూకంప కేంద్రం గుజరాత్ రాష్ట్రం లోని కఛ్ జిల్లాకు చెందిన బాచావు తాలూకాలోని ఛోబారి గ్రామానికి నైఋతి దిశలో 9 km వద్ద ఉంది. ఈ భూపలకలలో గల యేర్పడిన భూకంపం మోమెంట్ మాగ్నిట్యూడ్ స్కేలులో 7.7 నమోదైనది. ఇది మెర్కాలీ ఇంటెన్సిటీ స్కేలులో అధిక తీవ్రతగా నమోదైనది. ఈ భూకంపంలో 13,805 మరియు 20,023 మధ్యలో ప్రజలు ( దక్షిణ పాకిస్తాన్ లో 18 మందితో కలిపి) మరణించారు. 167,000 మంది గాయాలపాలయ్యారు. సుమారు 400,000 గృహాలు ధ్వంసమయ్యాయి.
కచ్ ప్రాంతంలో మొత్తం మరణాలు 12,300. భూకంప కేంద్రానికి సుమారు 20 కి.మీ దూరంలో ఉన్న భుజ్ ప్రాంతం బీభత్సంగా నష్టపోయింది. బచావూ మరియు అంజర్ ప్రాంతాలలో కొంత నష్టం జరిగింది. ఈ ప్రాంతంలో వందల గ్రామాలు నేలమట్టమయ్యాయి. మిలియన్ నిర్మాణాలు ధ్వంసమై పూర్తిగా నాశనమైనవి. అనేక చారిత్రిక భవనాలు మరియు యాత్రికుల పర్యాటక ప్రదేశాలు నాశనం అయినవి. ఈ భూకంపం భుజ్ ప్రాంతంలో సుమారు 40శాతం గృహాలు, ఎనిమిది పాఠశలలు, రెండు వైద్యశాలలు మరియు 4 km రహదారులను నాశనం చేసింది. చారిత్రిక ప్రసిద్ధి పొందిన శ్రీ స్వామినారాయణ దేవాలయం పాక్షికంగా ధ్వంసం అయింది. చారిత్రిక ప్రదేశాలైన అలీనా మహల్ అంరియు ప్రాగ్ మందిరం కొంత ధ్వంసం చెందాయి.
5.6 మిలియన్ల ప్రజలు కలిగిన గుజరాత్ యొక్క వాణిజ్య రాజధాని అయిన అహ్మదాబాదులో 50 బహుళ అంతస్తుల భవనాలు నేలమట్టమైనాయి మరియు అనెక వందల ప్రజలు మరణించారు. ఆస్తి నష్టం 5.6 మిలియన్ల కంటే అధికంగా ఉందని అంచనా వేయబడింది. కచ్ ప్రాంతంలో 60 శాతం వరకు ఆహారం మరియు నీటి సరఫరా నాశనం అయింది. సుమారు 258,000 ఇండ్లు (జిల్లాలో సుమారు 90 శాతం) నాశనం అయ్యాయి. భుజ్ సివిల్ హాస్పిటల్ కు తీవ్ర నష్టం కలిగింది. భారత సైజికదళం అత్యవసర సహాయం అందించిది. తరువాత అంతర్జాతీయ రెడ్ క్రాస్ సొసైటీ సహాయాన్ని అధికం చేసింది. తాత్కాలిక రెడ్ క్రాస్ హాస్పటల్ భుజ్ లో నిర్మించబడి వైద్యసేవలనందించింది.
"స్మృతివన్" అనేది ఒక స్మారక ఉద్యానవనం మరియు మ్యూజియం. దీనిని భూకంప బాధితులకు అంకితం చేసారు. దీనిని భుజియా కొండపై నిర్మించారు. ఇచట 13,805 వృక్షాలు ప్రతీ బాధితునికీ అంకితం చేయబడినవి. ఇచట 108 చిన్న నీటి రిజర్వాయర్లు ఉన్నాయి.
తెలుగు సినిమా వజ్రోత్సవం
తెలుగు సినిమా వజ్రోత్సవం తెలుగు సినీ పరిశ్రమ 75 ఏళ్ళు పూర్తి చేసుకున్న సందర్భంగా జరుపుకున్న ఉత్సవం. 2007 సంవత్సరంలో జనవరి 26, 27 మరియు 28 తేదీల్లో మూడు రోజులపాటు ఈ ఉత్సవం జరిగింది. ఈ మూడు రోజులు సినీ పరిశ్రమలో పనిచేసే వారందరికీ తెలుగు ఫిల్మ్ చాంబర్ ఆఫ్ కామర్స్ సెలవు దినాలుగా ప్రకటించింది. ఈ వేడుకకు తెలుగు, తమిళ, కన్నడ, మలయాళ, హిందీ సినీ పరిశ్రమల నుంచి అనేకమంది పెద్దలు హాజరయ్యారు. ఈ కార్యక్రమం హైదరాబాదులోని హైటెక్స్ లో జరిగింది. కె.రాఘవేంద్రరావు కల్చరల్ కమిటీకి అధ్యక్షుడిగా, కె.యస్.రామారావు ముఖ్య కన్వీయర్ గానూ వ్యవహరించారు. 
మొదటి రోజు కార్యక్రమానికి ఎస్పీ బాలసుబ్రహ్మణ్యం వ్యాఖ్యాతగా వ్యవహరించాడు. అక్కినేని నాగేశ్వరరావుతో ప్రారంభించి తెలుగు సినీపరిశ్రమలోని ఉద్ధండులను సత్కరించారు. సాంస్కృతిక కార్యక్రమాల్లో భాగంగా ఎక్కువగా సంగీత ప్రధాన కార్యక్రమాలు జరిగాయి. అన్ని రకాల ప్రేక్షకులను ఆకట్టుకునే పాటలు పాడారు. 
రెండో రోజు కార్యక్రమానికి అలనాటి కథానాయిక సుహాసిని వ్యాఖ్యాతగా వ్యవహరించింది. ఎన్టీఆర్ ప్రముఖ చిత్రాలలో ధరించిన దుస్తులను ఈ సందర్భంగా ప్రదర్శించారు. తరువాత బాలక్రిష్ణ, ఏవీయస్ కలిసి ధుర్యోదనుడు, శకునిగా నటించి ప్రేక్షకులని అలరించారు. తరువాత సునీల్ తన హాస్యంతో ప్రేక్షకులని నవ్వించాడు. 
మూడో రోజు కార్యక్రమానికి అప్పటి ముఖ్యమంత్రి వైయస్ రాజశేఖర్ రెడ్డి అధ్యక్షత వహించాడు. అంజలీ దేవి, దాసరి నారాయణ రావు తదితరులను సత్కరించాక లెజెండ్ల సరసన సత్కరించడానికి చిరంజీవిని వేదిక మీదకు రమ్మని ఆహ్వానించారు. అయితే చిరంజీవి దాన్ని తిరస్కరిస్తూ కారణాలు తరువాత చెబుతానని దాటవేశాడు. తరువాత మోహన్ బాబును వేదికమీదకి పిలవగా ఆయన కూడా అలాగే వ్యాఖ్యానించాడు. దాంతో వేదిక దగ్గర కొంత అయోమయం నెలకొంది. తరువాత మోహన్ బాబు వేదిక మీదకి వచ్చి తను సినీ ప్రస్థానాన్నీ, తనకు సహాయం చేసిన వారిని గుర్తు చేసుకుంటూ నిర్వాహకులు సత్కరించిన వారిని వర్గీకరణ చేసిన విధానం బాగాలేదని విమర్శలు చేశాడు. అంతే కాకుండా కొంతమందిని పట్టించుకోలేదని అన్నాడు.
దాంతో చిరంజీవి వేదిక మీదకి వెళ్ళి మాట్లాడమని కోరినా చిరంజీవి అందుకు నిరాకరించాడు. తరువాత నాగార్జున, బాలక్రిష్ణ, అల్లు అర్జున్, చిరంజీవి మొదలైన వారంతా వేదిక మీద నృత్యం చేశారు. దాంతో పరిస్థితి కొంచెం సద్దుమణిగింది. తరువాత అల్లు అరవింద్ వేదిక మీదకు ఒక టైమ్ క్యాప్సూల్ ను తీసుకు రాగా చిరంజీవి వేదిక మీదకి వెళ్ళి తన అభిప్రాయాలను వెల్లడించి తనకు లెజెండరీ కేటగిరీలో సన్మానం వద్దనీ తన సమకాలీనులతోనే దాన్ని స్వీకరిస్తాననీ తనకు బహుకరించిన పతకాన్ని, మెమొంటోను ఆ టైమ్ క్యాప్సూల్ లో జారవిడిచాడు.
విశాఖ ఉక్కు - ఆంధ్రుల హక్కు ఉద్యమం
విశాఖ ఉక్కు - ఆంధ్రుల హక్కు ఉద్యమం విశాఖపట్టణంలో ఉక్కు పరిశ్రమ కోసం జరిగిన ఉద్యమం. ఈ ఉద్యమాన్ని అప్పటి నాయకుడు తెన్నేటి విశ్వనాథం ముందుండి నడిపించాడు. టి. అమృతరావు, ప్రత్తి శేషయ్య లాంటి నాయకులు ఈ ఉద్యమంలో పాల్గొన్నారు. ఈ ఉద్యమంలో భాగంగా 32 మంది ప్రాణాలర్పించారు.
1971లో నాటి ప్రధాని ఇందిరాగాంధీ విశాఖపట్నంలో ఉక్కు కర్మాగారానికి శంకుస్థాపన చేసింది. 26వేల ఎకరాల విస్తీర్ణంలో ఈ కర్మాగారం ఏర్పాటు చేయాలని కేంద్ర ప్రభుత్వం నిర్ణయం తీసుకుంది. దీనికి 10వేలకోట్ల రూపాయలతో 20 ఎకరాల భూమినిచ్చి ఆంధ్రప్రదేశ్‌ ప్రభుత్వం సహకరించింది. 1977లో నిర్మాణం మొదలైంది. 1979లో రష్యాతో ఒప్పందం కుదుర్చుకున్నారు. రూ.3897.28 కోట్ల అంచనాతో 3.4 మిలియన్‌ టన్నుల సామర్థ్యం గల కర్మాగార నిర్మాణం ప్రారంభించారు.
కానీ నిర్మాణంలో ఎన్నో అడ్డంకులు ఎదురుకావడం, ప్రభుత్వాలు మారడం వలన ఇది పూర్తవడానికి 20 ఏళ్లు పట్టింది. 1987 డిసెంబరు నాటికి కర్మాగారం నిర్మాణం పూర్తయ్యింది. 1990 సెప్టెంబరులో ఉత్పత్తి ప్రారంభమైంది. అప్పటికి నిర్మాణ వ్యయం రూ.9 వేల కోట్లకు చేరుకుంది. 1994లో మొదటిసారిగా రూ.50 కోట్ల నికర లాభాలను ఆర్జించింది. 1992 ఆగస్టు 8న అప్పటి ప్రధాని పి.వి.నరసింహారావు విశాఖ ఉక్కు కర్మాగారాన్ని జాతికి అంకితం చేశాడు. మొదట్లో ఉక్కు ఉత్పత్తిలో దేశంలోనే మొదటగా నిలిచింది. కానీ కర్మాగారం నిర్మాణం కోసం నిధులు లేకపోవడంతో ఇతర సంస్థలపై ఆధారపడటంతో 1998-2000 సంవత్సరంలో ఖాయిలా పరిశ్రమగా మిగిలింది. ఈ సందర్భంగా ఉక్కుకార్మిక సంఘాలు అనేక ఉద్యమాలు చేపట్టడంతో కేంద్ర ప్రభుత్వం దిగివచ్చి ఉక్కువడ్డీలను ఈక్విటీగా మార్చడం జరిగింది. ఆ తర్వాత ఉక్కు ఉత్పత్తిలో అగ్రగామిగా ఉంటూ ప్రపంచశ్రేణి ఉక్కు కర్మాగారంగా నిలబడింది. త్వరలోనే ఈ కర్మాగారం మినిరత్న నుంచి నవరత్న స్థాయికి చేరుకుంది.
ఆపరేషన్ అశ్వమేధ్
ఆపరేషన్‌ అశ్వమేధ్‌ అనునది ఇండియన్‌ ఎయిర్‌లైన్స్‌ విమానాన్ని ఇస్లామిక్‌ ఉగ్రవాదులు హైజాక్‌ చేసినప్పుడు రేస్క్యూ ఆపరేషన్‌. ఏప్రిల్ 24 మరియు 1993 ఏప్రిల్ 25 న ఇండియన్ ఎయిర్‌లైన్స్ విమానం ఐ.సి.427 విమానాన్ని భారతదేశంలో హైజాక్ చేసారు. ఈ హైజాకింగ్ జరిగినపుడు జరిగిన రెస్క్యూ ఆపరేషన్ లో నేషనల్ సెక్యూరిటీ గార్డులకు చెందిన కమాండోలు అందులో గల 141 మంది బందీలను అమృత్ సర్ విమానాశ్రయంలో రక్షించారు. ఈ హైజాక్ కు కారణమైన మొహమ్మద్ యూసుఫ్ షా అనే హైజాకర్ కమాండోలు విమానంలోకి ప్రవేశించి బందీలకు ఏ హాని చేయకముందే ఐదు నిమిషాల లోపునే చంపబడ్డాడు. ఈ రెస్క్యూ ఆపరేషన్ ను "ఆపరేషన్ అశ్వమేథ్" గా నామకరణం చేసారు.
ఇండియన్ ఎయిర్‌లైన్స్ విమానం ఐ.సి 427 ఢిల్లీ నుండి 13:57 గంటలకు శ్రీనగర్ వెళ్ళుటకు బయలుదేరినది. విమానంలో 141 మంది ప్రయాణీకులు ప్రయాణిస్తున్నారు. వారిలో 126 మంది పెద్దలు, 9 మంది పిల్లలు మరియు ఆరుగురు సిబ్బంది ఉన్నారు. విమానం గగన తలంలోనికి ప్రవేశించిన తరువాత ఒక ప్రయాణీకుడు తన పేరును సయ్యద్ సలాలుద్దీన్ గా చెప్పుకొని తన వద్ద పిస్టల్స్ మరియు హాండ్ గ్రానైడ్స్ ఉన్నవనీ, విమానాన్ని కాబూల్ వైపుకు దారిమళ్ళించాలనీ చెప్పాడు. 14:43 గంటలకు ఢిల్లీ ఎయిర్ ట్రాఫిక్ కంట్రోల్ కు విమానం హైజాక్ చేయబడి ఆఫ్ఘనిస్థాన్ లోని కాబూల్ కు దారి మళ్ళిస్తున్నట్లు సమాచారం అందినది.
లాహోర్ కు చెందిన ఎయిర్ ట్రాఫిక్ కంట్రోల్ విమానాన్ని పాకిస్తాన్ గగన తలంలో ప్రవేశించడాన్ని నిరాకరించింది. అపుడు విమానం తిరిగి భారతదేశానికి వచ్చింది. చివరికి విమానం భారతదేశంలోని అమృత్ సర్ లో 15:20 గంటలకు ల్యాండ్ అయినది. హైజాకర్ విమానాన్ని ఇంధనంతో నింపాలని కాబూల్ కు వెళ్ళాలనీ డిమాండ్ చేసాడు. భారతదేశ క్యాబినెట్ సెక్రటేరియట్ కు సంబధించిన విపత్తు నిర్వహణా గ్రూపు (సి.ఎం.జి) మరియు ఢిల్లీ విమానాశ్రయానికి చెందిన కేంద్ర కమిటీ ఈ సంఘటనకు స్పందించింది. అమృత్‌సర్ జిల్లా కు చెందిన డిప్యూటీ కమీషనర్ మరియు పోలీసు సూపరింటెండెంట్ లు హైజాకర్ తో చర్చలు జరిపారు. 18:00 గంటలకు అమృత్‌సర్ కు పంజాబ్ పోలీసు డైరక్టరు జనరల్ వచ్చారు. ఆయన హైజాకర్ తో చర్చలు జరిపారు. హైజాకర్ మొండిగా తన డిమాండుపై పట్టు పట్టి విమానం లో వార్నింగ్ కొరకు కాల్పులు జరిపాడు.
హైజాకర్ విమానంలో కాల్పులు జరిపిన తరువాత, సి.ఎం.జి స్పందించి అదాంపూర్ మీదుగా అమృత్‌సర్ కు ఒక ఎన్.ఎస్.జి కమాండో దళాన్ని పంపింది. అదేవిధంగా చర్చించేవారికి తన చర్చలు కొనసాగించవలసినదిగా సలహా యిచ్చారు. 23:00 లకు హైజాకర్ తన డిమాండ్లను పరిష్కరించకపోతే తాను విమానాన్ని పేల్చివేస్తానని ప్రకటించాడు. సి ఎం జి విమానంలోకి ప్రవేశించుటకు ఎన్.ఎస్.జి కమాండోలకు మరియు చర్చించేవారికి సూచనలిచ్చింది. తరువాత రెండు గంటలలో ఆ బృందం గ్రౌండ్ పరిస్థితిని అంచనా వేసి ఆపరేషన్ కు పథకం వేసింది. ఏప్రిల్ 25 01:00 లకు 60 మంది ఎన్.ఎస్.జి కమాండోలు 52 ప్రత్యేక ఏక్షన్ బృందం విమానంలోనికి వెళ్ళుటకు సిద్దమయ్యారు. హైజాకర్ ఈ ఆకశ్మికంగా కమాండో బృందాలు లోపలికి రావడంతో ఆశ్చర్యపడ్డాడు. హైజాకర్ స్పందించి విమానంపై కాల్పులు జరిపు నష్ఠం కలిగించే లోపుగా సైలన్స్ పిస్టల్ తో ఒక కమాడో హైజాకర్పై కాల్పులు జరిపాడు. ఈ ఆపరేషన్ ఐదు నిమిషాలలో ముగిసింది. ఈ ఆపరేషన్ లో ఎటువంటి గాయాలు పడినవారు గానీ, ఇతర నష్ఠం కలిగిన బందీలు కానీ లేరు.
ఆ తరువాత ఆ హైజాకర్ జలాలుద్దీన్ అలియాస్ మొహమ్మద్ యూనస్ షా గా గుర్తింపబడ్డాడు. మృతదేహం స్థానిక పోలీసులకు అందజేసారు. పిస్టల్ చే కాల్చబడినందున ఆయనకు హాస్పటల్ కు తరలించారు. ఆయన నుండి పూర్తిగా లోడ్ చేయబడిన 9 mm పిస్టల్స్ రెండింటిని స్వాధీనం చేసుకున్నారు. భారత అధికారులు ఆ హైజాకర్ హిజ్బుల్ మొజాహిద్దీన్ కు చెందిన సభ్యుడని ప్రకటించాయి. కాని ఆ సంస్థ బాధ్యత వహించుటకు నిరాకరించింది.
బ్లడ్ షుగర్
బ్లడ్ షుగర్ లేదా రక్త చక్కెర అనగా మానవులు లేదా జంతువుల యొక్క రక్తంలో ప్రస్తుతం ఉండే గ్లూకోజ్ పరిమాణం. ఇది శరీర కణాలు మరియు రక్త లిపిడ్స్‌కు శక్తి కొరకు ఉన్న ప్రాథమిక వనరు. తక్కువ బ్లడ్ షుగర్ అంటే హైపోగ్లేసిమియా (రక్తంలో గ్లూకోజ్ మాంద్యత). హై బ్లడ్ షుగర్ అంటే హైపర్గ్లైసీమియా (రక్తంలో గ్లూకోజ్ అధికం). అధిక రక్త చక్కెర కలిగిన వారు డయాబెటిస్ మెల్లిటస్ (చక్కెర వ్యాధి) తో ఉంటారు.డయాబెటిస్ వున్న వారు బ్లడ్ సుగర్ లెవెల్స్ రెగ్యులర్ గా చెక్ చేసుకోవటం చాలా అవసరం. భోజనం చేసినతరువాత పొద్దున్న బ్లడ్ సుగర్ చెక్ చేసుకునే టప్పటకి మధ్య టైమ్ 8 గంటల గ్యాప్ మాత్రమే ఉండాలి. .కరెక్టుగా 8 గంటల ఫాస్టింగ్ తరువాత తీసుకున్న రీడింగ్ 110 కంటే ఎక్కువ వున్నట్లైతే బ్లడ్ లో సుగర్ లెవెల్స్ ఎక్కువున్నట్లు నిర్ధారించుకోవాలి., అలాగే మరో బ్లడ్ సుగర్ ను చెక్ చేసుకోవాల్సిన మరో సమయం Post-Prandial ఆహారం తీసుకున్న కరెక్ట్ గా రెండు గంటల తరువాత మాత్రమే ఈ రీడింగ్ తీసుకోవాలి.ఈ రీడింగ్ 140 కంటే ఎక్కువున్నట్లైతే సుగర్ లెవెల్స్ ఎక్కువైనట్లు నిర్ధారణ చేసుకోవచ్చు.నూతనంగా కనుగొన్న విధానం ద్వారా ప్రస్తతం అమలులో ఉన్న విధానం (ఎ1సి)లో ఉన్న లోపాలు సగానికి పైగా తగ్గి మరింత కచ్చితంగా మధుమేహ వ్యాధిగ్రస్తుల్లో సుగర్‌ లెవెల్ ఎంత ఉందో తెలుసుకోవచ్చు. వ్యాధిగ్రస్తుల్లో ఎర్రరక్త కణాల వయసును అంచనా వేయడం ద్వారా మూడు నెలల సరాసరి సుగర్ ఎంత ఉందో మరింత మెరుగ్గా అంచనా వేయవచ్చు.
గడచిన 3 నెలల కాలంలో సగటు చక్కెర స్థాయులను(బ్లడ్‌ సుగర్‌ లెవెల్స్‌) తెలుసుకోవడానికి చేసే రక్తపరీక్ష. హెచ్‌బీఏ1సీ 6.5% అంతకన్నా ఎక్కువ ఉంటే మధుమేహం ఉన్నట్టుగా పరిగణించి చికిత్స ప్రారంభిస్తారు
2013 మహబూబ్‌నగర్ బస్సు ప్రమాదం
మహబూబ్ నగర్ బస్సు ప్రమాదం అక్టోబరు 30 2013 న బెంగళూరు నుండి హైదరాబాదుకు ప్రయాణిస్తున్న ప్రైవేటు వోల్వో బస్సులో అగ్ని ప్రమాదం జరిగింది. ఈ బస్సు ఒక కారును ఓవర్‌టేకింగ్ చేస్తూ ఒక కల్వర్టును ఢీ కొని ఘర్షణ వలన అగ్ని ప్రమాదానికి గురి అయినది. ఈ ప్రమాదంలో 45 మంది మరణించారు మరియు 7 మంది గాయాలపాలయ్యారు. ఈ ప్రమాదం తెలంగాణ రాష్ట్రం లోని మహబూబ్ నగర్ జిల్లా లోని పాలెం గ్రామం వద్ద 5:30 గంటలకు జరిగింది.
ఈ బస్సు స్థానిక యాత్రా ఆపరేటర్ అయిన జబ్బార్ ట్రావెల్స్కు చెందినది. ఇది బెంగళూరులో అక్టోబరు 29 2013 రాత్రి 11 గంటలకు 49 ప్రయాణీకులతో హైదరాబాదుకు బయలుదేరింది. ఈ ప్రమాదం ఆ బస్సు డ్రైఅరు ఒక కారుకు ఓవర్‌టేక్ చేయుట వలన ఒక కల్వర్టును గుద్దుకొని డీసిల్ ట్యాంకు అగ్నిప్రమాదానికి గురై జరిగింది. కానీ బస్సు డ్రైవరు, క్లీనరు మరియు ఐదుగురు ప్రయాణీలులు తప్పించుకున్నారు.
మహబూబ్ నగర్ జిల్లా పాలెం వద్ద జరిగిన వోల్వో బస్సు దుర్ఘటన పైన సిఐడి పోలీసులు కేంద్రానికి 400 పేజీల నివేదికను సమర్పించారు. బస్సు ప్రమాదానికి పలు కారణాలని అందులో పొందుపర్చారు. ఛార్జీషీటులో జెసి ప్రభాకర్ రెడ్డి సతీమణి పేరును కూడా చేర్చారు. వోల్వో బస్సుల తయారీలోనే లోపాలున్నాయని ఈ నివేదికలో సిఐడి పేర్కొంది. నిబంధనలను విరుద్ధంగా బస్సులో సీట్లను మార్చారని రిపోర్టులో పేర్కొంది. టైర్లకు సమీపంలోనే ఇంధన ట్యాంకులు ఉండటం వల్లే మంటలు త్వరగా వ్యాపించాయని నిర్థారించింది. ఈ డీజిల్ ట్యాంక్ కూడా ఘోర ప్రమాదానికి కారణమని పేర్కొన్నారు. రోడ్డు నిర్మాణ లోపం, సీట్లు పెంచడం, బస్సులో ఓవర్ లోడ్ లగేజీ, ప్రమాదకర వస్తువులు తదితరాలు ప్రమాదానికి కారణమని పేర్కొన్నారు. ఛార్జీషీటులో ఆర్ అండ్ బి అధికారులు, జబ్బార్ ట్రావెల్స్, జెసి సతీమణి పేరును చేర్చారు.
రామచంద్ర గుహ
రామచంద్ర గుహ (జననం 29 ఏప్రిల్ 1958) ప్రముఖ భారతీయ చరిత్రకారుడు, కాలమిస్ట్ రచయిత. ఆయన ఆసక్తులు పర్యావరణ, సామాజిక, రాజకీయ, క్రికెట్ చరిత్రలకు విస్తరించి ఉన్నాయి. టెలిగ్రాఫ్, హిందుస్తాన్ టైమ్స్ వంటి పత్రికల్లో కాలమ్స్ రాస్తున్నారు.. వివిధ అకడమిక్ జర్నల్స్ కు తరచు రాస్తూంటారు. కారవాన్, అవుట్ లుక్ వంటి పత్రికలకు కూడా రచన చేశారు. 2011-12 సంవత్సరంలో లండన్ స్కూల్ ఆఫ్ ఎకనమిక్స్ అండ్ పొలిటికల్ సైన్స్ లో ఫిలిప్పీ రోమన్ ఛైర్ ఆఫ్ హిస్టరీ అండ్ ఇంటర్నేషనల్ అఫైర్స్ కు విజిటింగ్ పొజిషన్ చేపట్టారు. ఆయన విస్తృతమైన విస్తృతమైన రచనలు, వివిధ రంగాలను స్పృశిస్తూ, అనేక తర్కబద్ధమైన నిశిత ఆలోచనలు అందించడంతో భారతీయ చరిత్ర అధ్యయన రంగంలో ప్రాముఖ్యత సంపాదించుకున్నారు, గుహా 20వ శతాబ్ది అంతం, 21వ శతాబ్ది తొలినాళ్ళకు చెందిన భారతీయ చరిత్రకారుల్లో ప్రధానమైన వ్యక్తిగా పేరుపొందారు.
మహామస్తకాభిషేకం
మహామస్తకాభిషేకం జైన మతంలో ముఖ్యమైన పండుగ. దీనిని కర్ణాటక రాష్ట్రం లోని శ్రావణబెళగొళలో నెలకొని ఉన్న గోమఠేశ్వరుని విగ్రహానికి ప్రతి 12 సంవత్సరాలకొకసారి నిర్వహిస్తారు. ఈ పండగను
2018 ఫిబ్రవరి మొదటి వారంలో శ్రావణబెళగోళలోని బాహుబలికి మహామస్తకాభిషేకం నిర్వహిస్తామని శ్రావణబెళగోళ పీఠాధిపతి చారుకీర్తి భట్టారక స్వామీజి తెలిపారు. క్రీ.శ.918లో 58.8అడుగుల ఎత్తు ఉన్న బాహుబలి విగ్రహాన్ని (ఏక శిలావిగ్రహం) గంగా సామ్రాజ్యానికి చెందిన సేనాధిపతి చావుండరాయ స్థాపించారు. అప్పటి నుండి 12 సంవత్సరాలకు ఒక సారి బాహుబలికి మహామస్తాకాభిషేకం నిర్వహిస్తారు. ఈ కార్యక్రమానికి ప్రపంచదేశాలతో పాటు భారదేశంలోని ప్రముఖులు హాజరవుతారు. వివిధ రాష్ట్రాలలోని స్వామీజిలు, పీఠాధిపతులు, దిగంబర మునులు పాదయాత్రతో ఇచ్చటికి వస్తారు.
మనో వైజ్ఞానిక విశ్లేషణ
మనో వైజ్ఞానిక విశ్లేషణ లేదా సైకో అనాలసిస్ అన్నది మానసిక, మానసిక వైద్య సిద్ధాంతాలు, సంబంధిత టెక్నిక్స్ యొక్క కలగలుపు. దీన్ని ప్రఖ్యాత ఆస్ట్రియన్ వైద్యుడు సిగ్మండ్ ఫ్రాయిడ్ సృష్టించగా, పాక్షికంగా జోసెఫ్ బ్రార్, తదితర మానసిక వైద్యుల క్లినికల్ వర్క్ ద్వారా అభివృద్ధి చెందింది. కాలక్రమేణా, మనో వైజ్ఞానిక విశ్లేషణ పున: పరిశీలించి, వివిధ కోణాల్లో అభివృద్ధి చేయబడింది. కాలక్రమేణా, మనో వైజ్ఞానిక విశ్లేషణ పున: పరిశీలనకు, పలు కోణాల్లో అభివృద్ధికి గురైంది. ఆల్ఫ్రెడ్ ఆడ్లెర్, కార్ల్ జంగ్ వంటి ఫ్రాయిడ్ సహోద్యోగులు, విద్యార్థులు వారి ఆలోచనలు, పరిశోధనలను స్వతంత్రంగా అభివృద్ధి చేయాలని భావించారు. ఐతే ఫ్రాయిడ్ తన స్కూల్ ఆఫ్ థాట్ కు "సైకో అనాలసిస్" అన్న పదాన్నే వాడాలని నొక్కిచెప్పారు, ఆడ్లెర్, జంగ్ లతో పాటుగా ఎరిక్ ఫ్రామ్, కరెన్ హోమీ, హారీ స్టాక్ సలివన్ వంటి నియో-ఫ్రాయిడన్లు దీన్ని అంగీకరించారు.
మనో వైజ్ఞానిక విశ్లేషణలోని మౌలిక, విశిష్ట అంశాల్లో ఈ కిందివి ఉన్నాయి:
1993 లాతూర్ భూకంపం
1993 లాతూర్ భూకంపం భారతదేశంలో సెప్టెంబరు 30 ఉదయం 3:56 కు కు సంభవించింది. పశ్చిమ భారతదేశం లోని మహారాష్ట్ర ఈ భూకంపానికి ప్రధాన ప్రాంతము. ఈ భూకంపం ప్రాథమికంగా లాతూర్ మరియు ఒసామాబాద్ లో ప్రధాన కేంద్రంగా యేర్పడినది. అంతర ఫలకల భూకంపం లో 52 గ్రామాలు పూర్తిగా నాశనం అయ్యాయి. మాగ్నిట్యూడ్ స్కేలుపై ఈ భూకంపం 6.2గా నమోదైనది. ఈ భూకంపం సందర్భంగా సుమారు 10,000 ప్రజలు మరణించారు. సుమారు 30,000 మంది గాయపడ్డారు. ఈ భూకంపం యొక్క హైపోకేంద్రము చుట్టూ సుమారు 10 km లోతునుకలిగి - సాపేక్షంగా లోతులేని - షాక్ తరంగాలను అనుమతించడం వలన అధికంగా నష్టం వాటిల్లింది. ఈ ప్రదేశం ప్లేట్ బౌండరీ పై లేని కారణంగా ఈ భూకంపానికి కారణంపై కొంత చర్చ జరిగింది. భూఫలకాలు మారడం మూలంగా వచ్చినదని ఒక సూచన చేయడం జరిగినది. భారతదేశ ఉపఖండం ఆసియా ఖండాన్ని నెట్టడం మూలంగా ఒత్తిడి యేర్పడినది. ఈ ఒత్తిడి ఫాల్ట్ రేఖల గుండా ఉత్పత్తి అయే అవకాశం ఉంది. మరొక వాదనగా టెర్నా అనే రిజర్వాయరు నిర్మాణం మూలంగా భూకంపం యేర్పడినది. ఈ రిజర్వాయరు మూలంగా ఫాల్ట్ రేఖలపై ఒత్తిడి పెరిగిందని కొందరి అభిప్రాయం. 
చాలామంది విదేశీయులు మరియు స్థానిక దాతలు వెంటనే స్పందించి ఆ భూకంప బాధితుల సహాయార్థం రెస్క్యూ బృందాలను పంపాయి. సోలాపూర్ లోని రైల్వే హాస్పటల్ మరియు వి.ఎం.మెడికల్ కళాశాల(సోలాపూర్) లకు చెందిన వైద్యులు మరియు సిబ్బంది వెంటనే ఘటనా స్థలానికి చేరుకొని బాధితులకు వైద్య సేవలనందించడమే కాక అనేక వారాల పాటు గాయపడిన వారికి వైద్యసేవలనందించారు. సహాయ సామాగ్రితో కూడిన 120 ట్రక్కులను మొదటి సారిగా అంతర్జాతీయ దాతలు పంపించారు. వీటిలో టెంటులు, దుప్పట్లు, ఆహారం మరియు బట్టలు, వైద్య సామాగ్రై మరియు తాత్కాలిక నివాసాలు వంటి వాటిని బాధితులకు పంపించారు. వీటిని అక్టోబరు 2, 1993 నాటికి బాధితులకు పంపించారు. భారతీయ సైన్యం, రాష్ట్ర రిజర్వ్ పోలీసు దళం, కేంద్ర రిజర్వు పోలీసు దళం మరియు యితర సంస్థలు వెంటనే స్పందించె బాధితులకు రక్షణ మరియు సహాయ సహకారాలను అందించారు.
Among the first to respond were amateur radio operators from Mumbai and Hyderabad, who had rushed to Omerga, a town near Latur from where all quake-hit areas could be accessed by road. The Mumbai-based JNA Wireless Association undertook a special mission. With four-wheel drive vehicles given for the purpose by Mahindra and Mahindra, a group of eight Mumbai-based radio hams escorted the supplies convoy from Mumbai to Omerga. Later, the radio operators split into four groups and visited scores of ravaged villages, relaying vital information – such as possible outbreak of disease, food supply and devastation – to a control station set up in Omerga. During the 10-and-a-half-day trip, these radio hams successfully assisted disaster mitigation efforts undertaken by the Indian government and private aid agencies.
రాబర్ట్ పియరీ
రాబర్ట్ ఎడ్విన్ పియరీ (జననం: మే 6, 1856 - మరణం: ఫిబ్రవరి 20, 1920) ఏప్రిల్ 6, 1909 నాడు, భౌగోళిక ఉత్తర ధృవం చేరుకున్న మొదటి అన్వేషక యాత్రికుడని చెప్పుకుంటున్న ఒక అమెరికన్ అన్వేషకుడు. పియరీ మే 6, 1856 న క్రిస్సన్, పెన్సిల్వేనియాలో జన్మించాడు. ఇతను పోర్ట్లాండ్, మైనేలో పెరిగారు. పియరీ బౌడోయిన్ కళాశాలలో విద్యను అభ్యసించాడు. ఇతను 1888 లో జోసెఫిన్ డైబిట్స్‌చ్ ను పెళ్ళి చేసుకున్నాడు. వీరిద్దరికి కలిపి ఇద్దరు పిల్లలు. అలేక్వసినాకు మరియు ఈయనకు కలిపి మరొక పిల్లవాడితో కలిపి మొత్తం ఈయనకు ముగ్గురు పిల్లలు. పియరీ 63 సంవత్సరాల వయస్సులో అనారోగ్యానికి గురై ఫిబ్రవరి 20, 1920 న వాషింగ్ టన్ డి.సి.లో మరణించాడు.
2013 కుంభమేళా తొక్కిసలాట
2013 కుంభమేళా తొక్కిసలాట ఫిబ్రవరి 10 2013 న అలహాబాదులో జరిగిన కుంభమేళా సందర్భంగా జరిగింది. అలహాబాద్ రైల్వేస్టేషన్ లో జరిగిన తొక్కిసలాటలో కనీసం 36 మంది మరణించారు. 39 మంది గాయపడ్డారు.
హిందూ మతంలో కుంభమేళా అనేది ప్రతి మూడు సంవత్సరాలకొకసారి జరిగే ముఖ్య మతపరమైన పండుగ. 2013 లో జరిగిన కుంభమేళా ప్రతి 144 సంవత్సరాలకొకసారి వచ్చే విశిష్ట పండుగగా గుర్తించబడింది. 55 రోజులుగా కొనసాగుతున్న ఈ కుంభమేళాకు సుమారు 100 మిలియన్ల యాత్రికలు వస్తారని అంచనా వేయబడింది. ఈ కుంభమేళాకు ప్రపంచ వ్యాప్తంగా అనేక దేశాల నుండి కూడా అధిక సంఖ్యలో యాత్రికులు వస్తూంటారు. ఈ యాత్రికుల జన సంఖ్య ఒక ఏధెన్స్ నగరంలోని ప్రజల కన్నా ఎక్కువగా ఉండి ఒక తాత్కాలిక పట్టణాన్ని తలపిస్తుంది. ఫిబ్రవరి 10 ఆదివారం నాడు అతి ముఖ్యమైన దినం అయినందున 30 మిలియన్ల ప్రజలు అలహాబాదుకు వచ్చి గంగా మరియు యమునా నదుల సంగమం వద్ద స్నానమాచరించుటకు వచ్చారు.
ప్రారంభ నివేదికల ప్రకారం అలహాబాదు రైల్వే స్టేషనులో గల పాద వంతెన కూలిపోవుట వలన తొక్కిసలాట జరిగింది. ప్రత్యక్ష సాక్షుల కథనం ప్రకారం రైల్వే స్టేషనులో అధికంగా వస్తున్న ప్రజలను అదుపు చేయడానికి రైల్వే పోలీసులు జరిపిన లాఠీ చార్జిలో యాత్రికుల తొక్కిసలాట జరిగింది. ఈ తొక్కిసలాటలో 36 మంది ప్రజలు మరణించారు. వారిలో 26 మంది మహిలలు, 9 మంది పురుషులు మరియు 8 సంవత్సరాల బాలిక ఉన్నారు. సుమారు 39 మంది ప్రజలు గాయపడ్డారు.
అంతకు ముందు రోజు కూడా ముగ్గురు ప్రజలు మరొక తొక్కిసలాటలో మరణించారు.
ప్రధానమంత్రి మన్‌మోహన్ సింగ్ బాధితులకు సంతాపం ప్రకటించారు. ఉత్తర ప్రదేశ్ ముఖ్యమంత్రి అఖిలేష్ యాదవ్ ఈ తొక్కిసలాటపై విచారణకు ఒక కమిటీని నియమించారు. ఉత్తర ప్రదేశ్ రాష్ట్ర పంచాయితీ రాజ్ మంత్రి బలరాం యాదవ్ ఒక నెల లోపుగా ఈ తొక్కిసలాటపై విచారన పూర్తి చేస్తామని ప్రకటించారు.
2013 ఫిబ్రవరి 11 న స్వరాజ్ పార్టీ నాయకుడు, ఈ కుంభమేళా యొక్క ఇన్‌చార్జ్ అయిన అజం ఖాన్ ఈ తొక్కిసలాటకు పూర్తి బాధ్యత వహిస్తూ రాజీనామా చేసారు. ఆయన నిజాయితీగా కుంభమేళా కోసం చేసిన కృషికి అభినందిస్తూ ఉత్తర ప్రదేశ్ ముఖ్యమంత్రి ఆయన రాజీనామా లేఖను తిరస్కరించారు.
తొక్కిసలాట జరిగిన 2 గంటల వరకు వైద్య సహాయం అందలేదని ప్రజలు ఆరోపించారు. భద్రతా బలగాలు రెండు గంటలు ఆలస్యంగా స్టేషన్ వద్దకు చేరుకున్నారనీ, వారు వచ్చిన తర్వాతే శవాలను, గాయపడిన వారినీ ఆసుపత్రికి తరలించారని అధికారులు తెలిపారు. ట్రాఫిక్ భారీగా ఉండడం వల్ల భద్రతా బలగాల రాక ఆలస్యం అయిందని అధికారులు కారణం చెబుతున్నారు. సంఘటనపై రాష్ట్ర ప్రభుత్వం విచారణకు ఆదేశించింది. చనిపోయినవారికి 5 లక్షలు పరిహారం రాష్ట్ర ప్రభుత్వం ప్రకటించగా, కేంద్ర ప్రభుత్వం కూడా చనిపోయినవారికి 5 లక్షలు, తీవ్రంగా గాయపడిన వారికి 1 లక్ష సహాయం ప్రకటించింది.
కుంభమేళా పండుగల సందర్భంగా తొక్కిసలాటలు అనేక సందర్భాలలో జరిగాయి. 1954లో జరిగిన కుంభమేళా తొక్కిసలాటలో సుమారు 1000 మంది మరణించారు. 2003 నాశిక్ కుంభమేళాలో 39 మంది మరణించారు. 2010 హరిద్వార్ కుంభమేళాలో 10 మంది మరణించారు..
2005 మహారాష్ట్ర వరదలు
2005 లో మహారాష్ట్రలో సంభవించిన వరదలు రాష్ట్రాన్ని అతలాకుతలం చేశాయి. భారత పశ్చిమ తీరాన అరేబియన్ సముద్రాన్ని ఆనుకుని ఉన్న ముంబై నగరం, మరియు ఇతర ప్రాంతాలు జలమయ్యాయి. దాదాపు 1,094 మంది ప్రజలు మృత్యువాత పడ్డారు. జూన్ 2005 లో గుజరాత్లో సంభవించిన రెండు నెలలకే ఇక్కడ కూడా వరదలు రావడం గమనార్హం. ఇప్పటికీ చాలామందికి జులై 26 అనగానే ముంబై నగరం జల దిగ్భందంలో చిక్కుకున్న రోజే గుర్తుకు వస్తుంది.
చాలామంది ప్రజలు రోడ్లలోనే చిక్కుకు పోయారు. పలువురు తమ ఇళ్ళు కోల్పోయారు. కార్యాలయాల్లో పనిచేసే చాలామంది చాలాదూరం నడుచుకుంటూనే తమ ఇళ్ళు చేరుకున్నారు. 2005 జూలై 26 న ఒక్క రోజులోనే 944 మి.మీ (37.17 అంగుళాలు) వర్షపాతం నమోదయింది. ఒక్క రోజులనే నమోదయిన వర్షపాతాలలో ఇది ఎనిమిదో అత్యధికం. కేవలం ఉదయం 8 గంటలనుండి రాత్రి 8 గంటల వ్యవధిలో 644మి.మీ (25.35 అంగుళాలు) వర్షం పడింది. ఇదే వర్షం మరుసటి వారం కూడా కొనసాగింది.
భారతదేశంలో ఒక్కరోజులో అత్యధిక వర్షపాతం 2004 మే 6 న లక్షద్వీప్ లోని అమినిదీవిలో 1,168 మిమీ (46.0 అంగుళాలు) గా నమోదయ్యింది. ముంబైలో అంతకుముందు ఒక్క రోజులో 1974 లో నమోదయిన అత్యధిక వర్షపాతం 575 మి.మీ (22.6 అంగుళాలు).
ఈ వర్షాల వల్ల ప్రభావితమైన మరికొన్ని ప్రాంతాలు మహారాష్ట్రలోనే రాయగఢ్, చిప్లున్, కల్యాణ్, ఖేడ్, రత్నగిరి, మరియు గోవా రాష్ట్రం కూడా. జూలై 28 - 30 మధ్యలో వర్షం కొద్దిగా మందగించింది కానీ మళ్ళీ 31 కి తీవ్రత పెరిగింది. మహారాష్ట్ర ప్రభుత్వం జూలై 27 మరియు 28 తేదీలను ప్రభావిత ప్రాంతాలలో సెలవు దినంగా ప్రకటించింది. ఆగస్టు 1, 2 తేదీల్లో సమస్యాత్మక ప్రాంతాల్లో పాఠశాలలను మూసివేశారు. ముంబై పోలీసు కమీషనరు అనామి నారాయణ రాయ్ జూలై 31న వర్షం ఎక్కువవడంతో ప్రజలను ఇళ్ళలోనే ఉండమని విజ్ఞప్తి చేసాడు. విమానాలు కూడా ఎక్కడివక్కడే నిలిచిపోయాయి.
2013 ఉత్తర భారతదేశం వరదలు
2013 లో ఉత్తరాఖండ్ లో పలు రోజులపాటు కురిసిన విపరీతమైన వర్షాల కారణంగా వరదలు, కొండచరియలు విరిగి పడటం వల్ల జనజీవనం అస్థవ్యస్తమయ్యింది. 2004 లో భారతదేశం ఎదుర్కొన్న సునామీ తరువాత ఇదే అత్యంత ఘోరమైన విపత్తు. రాష్ట్రంలో మామూలుగా వచ్చే వరదల కన్నా ఎక్కువగా రావడానికి ఒక కారణం నదుల మీద నిర్మించే ఆనకట్టల తాలూకు వ్యర్ధాలు. ఈ వ్యర్థ పదార్థాలు నదుల సహజ ప్రవాహానికి అడ్డం పడి కట్టలు తెంచుకోవడానికి కారణం అయ్యాయి. జూన్ 16, 2013 ఈ వరదల్లో అతి ముఖ్యమైన రోజు. ఈ వరదలు హిమాచల్ ప్రదేశ్, ఢిల్లీ, హర్యానా, ఉత్తర ప్రదేశ్ రాష్ట్రాలనూ, నేపాల్ పశ్చిమ భాగాన్ని, టిబెట్ పశ్చిమ భాగాన్ని తాకినా కూడా 95% బాధితులు ఉత్తరాఖండ్ కు చెందిన వారే. 
, ఉత్తరాఖండ్ ప్రభుత్వ నివేదికల ప్రకారం 5,700 మందికి పైగా ప్రజలు మరణించినట్లుగా భావిస్తున్నారు. ఇందులో 934 ప్రాంతీయులు.
వంతెనలు రోడ్లు నాశనమవడంతో సుమారు100,000 యాత్రికులు, సందర్శకులు చార్ ధామ్ లకు వెళ్ళే దారిలో లోయల్లో చిక్కుకుని పోయారు.
భారతీయ సైన్యం, భారతీయ వాయుసేనలు, మరియు పారామిలిటరీ బలగాలు సుమారు 110,000 మందిని వరద ప్రాంతాలనుంచి సురక్షిత ప్రాంతాలకు తరలించారు.
2013, జూన్ 14 నుంచి 17 మధ్యలో ఉత్తరాఖండ్ మరియు దాన్ని ఆనుకుని ఉన్న ప్రాంతాలలో విపరీతమైన వర్షం కురిసింది. దీని పరిమాణం మామూలు ఋతుపవనాలలో నమోదయ్యే వర్షపాతం కన్నా 375% ఎక్కువ. దీనివల్ల 3800 ఎత్తులో ఉన్న చోరాబరి హిమానీనదం కరిగిపోయి మందాకినీ నది పొంగి పొర్లింది. దీనివల్ల గోవింద ఘాట్, కేదారనాథ్, రుద్రప్రయాగ జిల్లా, ఉత్తరాఖండ్, ఢిల్లీ, హర్యాణా, ఉత్తర ప్రదేశ్, నేపాల్ పశ్చిమ భాగంలో విపరీతమైన వరదలు వచ్చాయి.
హిమాచల్ ప్రదేశ్, ఉత్తరాఖండ్ లోని ఎత్తైన ప్రదేశాలు అడవులు, మంచుతో కప్పబడిన పర్వతాలతో కూడుకుని ఉన్నాయి. అందుకని వాటికి దారులు కూడా సులభంగా ఉండవు. కానీ అక్కడే హిందువులు, సిక్కుల యాత్రా స్థలాలు, ట్రెక్కింగ్ గమ్యస్థానాలు నెలకొని ఉన్నాయి. నాలుగు రోజులపాటు కురిసిన భారీ వర్షం మరియు కరిగిన మంచు వరదలను మరింత ఉధృతం చేశాయి. భారతీయ వాతావరణ శాఖ ఇచ్చిన హెచ్చరికలు కుడా పెద్దగా ప్రచారానికి నోచుకోలేదు. దాంతో వేలాది మంది యాత్రికులు ఈ వరదల్లో చిక్కుకుని పోయి భారీగా ప్రాణనష్టం మరియు ఆస్తి నష్టం సంభవించింది.
రాజ్‌కుమార్ అపహరణ
కన్నడ సినీనటుడు రాజ్‌కుమార్ ను 2000 జూలై 30లో గంధపు చెక్కల, ఏనుగుదంతాల స్మగ్లర్ వీరప్పన్ అపహరించారు. 2000 జూలై 30 తేదీన గజనూర్, తమిళనాడులోని రాజ్ కుమార్ ఫాంహౌస్ పై వీరప్పన్, అనుచరులు చేసిన సాయుధ దాడిలో రాజ్ కుమార్ ను అపహరించారు. 108 రోజుల పాటు వీరప్పన్ అపహరణలో ఉన్న రాజ్ కుమార్ 2000 నవంబరు 15లో విడుదల అయ్యారు. అప్పటికే తమిళనాడు, కర్ణాటక రాష్ట్రాల మధ్య దెబ్బతిన్న సంబంధాలను ఈ అపహరణ మరింత దిగజార్చింది, రెండు రాష్ట్రాల్లో ఆందోళన కలగజేసింది.
కొత్తపల్లి ఘనశ్యామల ప్రసాదరావు
కొత్తపల్లి ఘనశ్యామల ప్రసాదరావు గారు ప్రముఖ సంస్కృతాంధ్ర పండితులు, అవధాని, బహుభాషా కోవిదులు, బహుముఖ ప్రజ్ఞాశాలి మరియు బహు గ్రంథ రచయిత. 
ఈయన 1937, నవంబరు 7న కృష్ణాజిల్లా కైకలూరు గ్రామంలో అన్నపూర్ణ, వెంకట అప్పారావు దంపతులకు జన్మించారు. ఈయన మచిలీపట్నం హైందవోన్నత పాఠశాల, హిందూ కళాశాలలో ప్రాథమిక, మాధ్యమిక విద్యలను చదివారు. గుడివాడ ఎ.ఎన్.ఆర్. కళాశాలలో ఆంగ్ల సాహిత్యం అభిమాన విషయంగా బి.ఎ. చదివారు. ఆంధ్ర విశ్వవిద్యాలయం నుండి 1962లో సంస్కృతంలో ఎం.ఎ., అగస్త్య పండితుని బాలభారతము అనే విషయంపై పోచంపల్లి శ్రీరామమూర్తి పర్యవేక్షణలో పరిశోధన గావించి 1984లో పి.హెచ్.డి చేశారు. తూర్పుగోదావరి జిల్లా, అమలాపురంలోని ఎస్.కె.బి.ఆర్ కళాశాలలో సంస్కృత అధ్యాపకులుగా 1965లో చేరి, ప్రాచ్యభాషా విభాగానికి అధిపతిగా ఎదిగారు. ఈయన సంస్కృత, తెలుగు, ఆంగ్ల భాషలలో రచనలు చేశారు. హిందీ, ఆంగ్ల భాషలనుండి పలు గ్రంథాలను తెలుగులోనికి తర్జుమా చేశారు. ఈయన అష్టావధానం, నేత్రావధానం మొదలైన సాహిత్య ప్రక్రియలలో కృషిచేశారు. ఈయన మంచి చిత్రకారులు కూడా. ఎన్నో తైలవర్ణచిత్రాలు ఈయనకి పేరును తెచ్చిపెట్టాయి. ఈయన అనేక సెమినార్లలో తెలుగు, సంస్కృతాలలో పత్రసమర్పణ చేశారు. ఆకాశవాణిలో సంస్కృతాంధ్రభాషలలో కవిత్వం, దేశభక్తి గేయాలు, నాటికలు ప్రసారం చేశారు. ఈయన పలు స్టేజి, రేడియో నాటకాలలో నటించారు. సంస్కారభారతి సంస్థకు అఖిలభారత కార్యదర్శిగా పనిచేశారు.
ఈయన మొదటి అవధానం 1974లో చేశారు. పిమ్మట ఈయన మచిలీపట్టణం, గుడివాడ, కైకలూరు, కాకినాడ, రాజమండ్రి మొదలైన చోట్ల అష్టావధానాలు విజయవంతంగా నిర్వహించారు. ఈయని అవధానాలలో దత్తపది, సమస్య, వర్ణన, నిషిద్ధాక్షరి, అప్రస్తుత ప్రసంగము, కావ్యపఠనము, వ్యస్తాక్షరి, వార కథనము అనే అంశాలు ఉన్నాయి.
పూరణ:
వనికిన్ రాముని బంపి, మమ్మిటుల తా వంచించె నీ రాజి సీ
యని పౌరుల్ రఘువంశ గౌరవము తామందందు నిందించుటల్
విని, కైకన్ దునుమాడ నెంచెడి సువిఖ్యాతుడా రాముత
మ్మునికిన్ కోపము భూషణంబగు జనామోదంబు సంధిల్లగన్
పూరణ:
బాలుడు చన్నుం గుడుచుట
మేలుగ మాన్పింప చనుల మెలతుక చేదున్
జాలగ పులుమగ ఆ చను
బాలను విడి, అతడు క్షీరపానము చేసెన్
పూరణ:
మదన మనోజ్ఞుని రాముని
వదనము తరుణార్క విభవ భాసురము సుశ్రీ
రదనము మధుమయ ఛాంద్రీ
సదనము గని వలచె సీత సరసుని రామున్
పూరణ:
కట్నాల కాశించి కాలేజి చదువకై
పెద్దలార్జించిన కొద్ది సొమ్మును గూడ
చదువు సంధ్యలు వీడి చవటల జతగూడి
సూటుబూటులు వేసి సొగసు చూడ్కులతోడ
గురువు నెదిరించుటది యొక పరువటంచు
నెంచి జీవించి చివరకు నేడ్చువారు
నేడు కాలేజి చదువుల నెగడుచుండ
కళలశాలయే కాదది ఖలులశాల
పూరణ:
తరుణము అస్మదీయ కవితా వనితా మహితానురాగ సం 
వరణము కోరివచ్చు గుణవంతుల శాంత హృదంతరాంతరా
హరణము సేయ పద్య సుమహార విహార సమీర పూరమా
వరణము సేతు నాపయిన భారము బేరము నీది శారదా! 
ఈయని రచనలలో కొన్ని:
ఈయన తన 79వ యేట 2016, డిసెంబరు 29వ తేదీన విశాఖపట్నం లో మరణించారు. ఈయనకి ముగ్గురు కుమారులు, భార్య ఉన్నారు.
2008 నైనాదేవి దేవాలయ తొక్కిసలాట
2008 నైనాదేవి దేవాలయ తొక్కిసలాట ఆగష్టు 3, 2008 న భారతదేశంలోని హిమాచల్ ప్రదేశ్ రాష్ట్రంలొ జరిగినది. ఈ తొక్కిసలాటలో 146 మంది ప్రజలు మరణించారు. 150 మంది తీవ్రంగా గాయపడ్డారు. 
హిమాచల్‌ప్రదేశ్‌లోని నయనాదేవి ఆలయ రహదారి మృత్యు మార్గమైంది. భక్తి మార్గంలో ప్రయాణిస్తూ అసువులు బాసిన పురుషులు మరికొందరు కాగా, అభంశుభం తెలియని మరో 36 మంది చిన్నారులు సైతం ఉన్నారు. తొక్కిసలాటలో.. పద ఘట్టనలతో వారి శరీరాలు నలిగిపోయాయి. భక్తుల దుస్తులు బురద కొట్టుకుని మసకబారిపోయాయి.
నైనాదేవి ఆలయంలో శ్రావణ నవరాత్రులు ప్రారంభ మయ్యాయి. శ్రావణ తొలి ఆదివారం కావడంతో అశేష భక్తులు నయనా దేవి దర్శనానికి తరలి వచ్చారు. ఈ నవరాత్రులు వచ్చే 11వ తేదీతో ముగుస్తాయి. నయినా దేవిని దర్శించడానికి దాదాపు పాతిక వేల మంది భక్తులు తరలి వచ్చారు. ఇంతలో కొండ చెరియలు విరిగి పడుతున్నాయని ఎవరో ఒక అగంతుకుడు కేక వేశాడు. ఇది వదంతా? వాస్తవమా? నిర్ధారించుకునే లోపే కళ్లముందు పెను ఘోరం జరిగిపోయింది. జనం అటూ ఇటూ పరుగులు తీశారు. కిందికి దిగుతున్నవాళ్లు, పైకి ఎక్కుతున్న వాళ్ల మధ్య తొక్కిసలాట మొదలైంది. లేని ప్రమాదం నుంచి బయట పడేందుకు ఎవరికి వారు ప్రయత్నించారు. ఒక్కసారిగా ఒత్తిడి పెరగడంతో రెయిలింగ్‌ విరిగిపోయింది. తొక్కిసలాట మరింత ఎక్కువైంది. కింద పడిన వారు మళ్లీ పైకి లేవలేకపోయారు. కేవలం 20 నిమిషాల్లో 146 మంది ప్రాణాలు గాలిలో కలిసి పోయాయి. 36 మంది చిన్న పిల్లలు. 38 మంది మహిళలు ఉన్నారు. మరో 40 మందికి పైగా భక్తులు గాయపడ్డారు. మృతుల్లో ఎక్కువ మంది పంజాబ్ రాష్ట్రానికి చెందిన భక్తులే ఉన్నారు.
హిమాచల్ ప్రదేశ్ ముఖ్యమంత్రి ప్రేం కుమార్ ధుమాల్ మృతుల కుటుంబాలకు ఒక లక్ష రూపాయలు, క్షతగాత్రులకు 50000 రుపాయలను పరిహారాన్ని అందించారు.
తొహానా కు చెందిన 13 యేండ్ల గౌరవ్ సింగ్ సైనీ 50 నుండి 60 మంది ప్రజలను తొక్కిసలాట నుండి రక్షించినందులకు గానూ నేషనల్ బ్రేవరీ అవార్డు 2009లో వచ్చింది.
2008 జోథ్ పూర్ తొక్కిసలాట
రాజస్థాన్ రాష్ట్రంలోని జోథ్‌పూర్ లోగల చాముండాదేవి ఆలయంలో సెప్టెంబరు 30, 2008న తొక్కిసలాట జరిగింది. ఈ సంఘటనలో 224 ప్రజలు మరణించారు. మరియు 235 కంటే ఎక్కువ మంది క్షతగాత్రులైనారు. 15వ శతాబ్దానికి చెందిన ఈ దేవాలయం ప్రధానదేవత చాముండా దేవి. ఈ దేవాలయం మెహరాంగర్ ఫోర్టు పరిథిలో ఉంది.
సుమారు 25,000 మంది హిందూ యాత్రికులు నవరాత్రి ఉత్సవాలలో మొదటి రోజు సందర్శించారు.
ఆలయానికి వచ్చిన భక్తులు పెనుగులాట మూలంగా అచ్చటి తలుపు తెరుచుకుంది. దీని ఫలితంగా బారికేడ్లు ధ్వంసమైనాయి. అనేక మంది ప్రజలు దేవాలయ మెట్లపై ఎక్కుతున్న సందర్భంగా గాయపడ్డారు.
టైమ్స్ ఆఫ్ ఇండియా కథనం ప్రకారం ఈ దేవాలయ సమీపంలో గల మెహరాంగర్ వద్ద టెర్రరిస్టు బాంబ్ బ్లాస్టు జరుగుతున్నదని స్థానిక ప్రజల కథనాలను బట్టి ఈ భక్తులలో తొక్కిసలాట జరిగింది. అయితే బి.బి.సి న్యూస్ ఛానెల్ అచ్చట గోడ కూలడం వలన తొక్కిసలాట జరిగినది అని తెలియజేసింది. ప్రత్యక్ష సాక్షుల కథనం ప్రకారం స్థానికంగా బాంబ్ ప్రేలుడు జరుగున్నదనే కథనం వినడం వల్ల యాత్రికులలో తొక్కిసలాట జరిగింది. మరికొంత మంది కథనం ప్రకారం పురుషుల వరుసలలో తోపులాట జరిగినదనీ, దీని ఫలితంగా కొంతమంది భక్తులు వరుసలలో తొక్కిసలాట ప్రారంభమై అది తీవ్రరూపంగా మారినదనీ తెలియజేసారు.
మరొక ప్రత్యక్ష సాక్షి కథనం ప్రకారం దేవాలయానికి చేరుకొనే దారి ఇరుకుగా యుండడంవల్ల, ఏమైనా ప్రమాదం జరిగినచో అత్యవసరంగా బయటుకి పోవు దారులు లేనందున ఈ సంఘటన తీవ్ర రూపం దాల్చినట్లు తెలిపారు.
భారతీయ సైనికదళానికి చెందిన వైద్యులు ఇచట గల క్షతగాత్రులకు వైద్యసేవలండించే ఆపరేషన్ లో పాల్గొన్నారు. భారతీయ జనతాపార్టీ నాయకులు రాజనాథ్ సింగ్ బాధితులకు తక్షన సహాయమందిస్తున్నట్లు ప్రకటించారు.
మృతులలో చాలామంది పురుషులే ఉన్నారు. మహిళల వరుస వేరుగా ఉండడం వలన మహిళా మరణాలు అంతగా సంభవించలేదు.
ఉత్తరాఖండ్ ముఖ్యమంత్రి బి.సి.చందూరి మరియు గవర్నర్ బి.ఎల్.జోషీ చాముండీ దేవి ఆలయంలో జరిగిన సంఘటనకు సానుభూతి తెలిపారు. ఖండూరి రాష్ట్రంలోని 13 జిల్లాల మెజిస్ట్రేట్లను మతమరమైన ప్రాంతాలలో ప్రత్యేక యేర్పాటు;ఉ చేయాలని సూచించారు.
దీపా కర్మాకర్
దీపా కర్మాకర్ (; జననం: 1993 ఆగస్టు 9, అగర్తల) ఒక భారతీయ కళాత్మక జిమ్నాస్ట్, ఈమె 2016 ఆగస్టులో జరిగిన రియో ఒలింపిక్స్ క్రీడలకు అర్హత సాధించటంంతో జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారతీయ మహిళా జిమ్నాస్ట్‌గా ప్రసిద్ధి చెందింది.
ఈమె 1964 టోక్యో ఒలింపిక్స్ తరువాత అనగా 52 సంవత్సరాల తరువాత జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారత జిమ్నాస్ట్. జిమ్నాస్టిక్స్‌లో ఒలింపిక్స్ క్రీడలకు ఈమె అర్హతకు ముందు మొత్తం మీద పురుషుల విభాగంలో భారత్ నుంచి 1952 హెల్సింకి ఒలింపిక్స్ కి ఇద్దరు, 1956 మెల్‌బోర్న్ ఒలింపిక్స్ కి ముగ్గురు, 1964 టోక్యో ఒలింపిక్స్ కి ఆరుగురు ప్రాతినిధ్యం వహించారు.
జిమ్నాస్టిక్స్‌లో ఒలింపిక్స్‌కు ఎంపికైన తొలి భారత అథ్లెట్‌గా తన పేరున చరిత్ర లిఖించుకున్న త్రిపుర అమ్మాయి దీపా కర్మాకర్‌. ఒలింపిక్స్‌లో ఆర్టిస్టిక్‌ జిమ్నాస్టిక్స్‌లో ఫైనల్‌ చేరుకొని మరో అరుదైన ఘనత సాధించింది.
త్రిపుర రాష్ట్రంలో సరైన సదుపాయాలే లేని గ్రామం నుంచి రియో ఒలింపిక్స్‌కు ఎంపికైంది దీపా కర్మాకర్‌. రియోలో పతకం తెస్తుందా లేదా అనే అంశం పక్కన బెడితే ఆర్టిస్టిక్‌ జిమ్నాస్టిక్స్‌లో ఫైనల్‌కు చేరుకోవడమే అత్యుత్తమం. ఒలింపిక్స్‌ కోసం రోజుకు 9 గంటలు సాధన చేసిన ఆమె దాదాపు రెండువేల సార్లకు పైగా ప్రొడునొవాను సాధన చేసింది. 720 డిగ్రీల కోణంలో తిరిగే అత్యంత ప్రమాదకర సుకహర విన్యాసం సైతం కఠోర సాధన చేసింది.ప్రొడునొవా
భాగవత మేళా
భాగవత మేళా అనేది మేలత్తూరు గ్రామంలో ఏటా లక్ష్మీ నరసింహస్వామి ఆలయ ప్రాంగణంలో ప్రదర్శితమవుతున్న తేటతెలుగు నృత్యనాటకాలు. సుమారు 75 సంవత్సరాలుగా మేలత్తూరు భాగవత మేళా వారు ఇక్కడ అనేక నాటకాలను ప్రదర్శిస్తున్నారు. భాగవత మేళా కళాకారులు మాత్రం 500 ఏళ్లుగా చిత్తశుద్ధితో తెలుగు భాష ఖ్యాతిని, సంస్కృతీ సంప్రదాయాలను ప్రపంచానికి చాటి చెబుతున్నారు. ‘భాగవతమేళా’ పేరుతో ఏటా మే నెలలో ఇక్కడ నిర్వహించే నాట్య నాటకోత్సవాలను చూస్తే మనమున్నది తమిళనాడులో కాదు అచ్చు తెలుగు ప్రాంతమని ఎవరైనా అనుకోవాల్సిందే.
ఈ మేలత్తూరు గ్రామం తమిళనాడులోని తంజావూరుకి 18 కి.మీ. దూరంలో ఉన్నది. ఇక్కడ భాగవత మేళాను మేనెలలో జరుపుతారు. ఈ మేళాకు దేశం నలుమూలల నుండి కళాభిమానులు ఇక్కడ జరిగే భాగవతమేళా వారి నాట్యోత్సవాలు హాజరవుతారు. మే నెలలో స్థానికంగా ఉన్న నృసింహస్వామి ఆలయ ప్రాంగణంలో నృసింహ జయంతి సందర్భంగా ఈ నాట్యోత్సవాలు నిర్వహిస్తారు. ఈ నాట్యోత్సవాలను సుమారు 75 సంవత్సరాలనాటి నుండి ప్రదర్శిస్తున్నారు. భారతదేశం నలు మూలల నుంచి నటులు, కళాకారులు, నాట్యకారులు... అందరూ వారి వారి సొంత ఖర్చులతో మేలత్తూరు వచ్చి ఈ కార్యక్రమాన్ని దిగ్విజయం చేస్తారు. ఈ నాటక రూపకర్త వెంకటరామశాస్త్రి. సుమారు 500 సంవత్సరాలుగా భాగవత మేళావారి ఈ ప్రదర్శనలు అందరికీ కనువిందు చేస్తున్నాయి. మేలత్తూరు, సాలియమంగఠం, తంజావూరు ప్రాంతాలలో ఈ ప్రదర్శనలు విస్తృతంగా జరుగుతాయి. వీరి ప్రదర్శనలలో స్త్రీ పాత్రలను సైతం పురుషులే పోషించడం ఓ ప్రత్యేకత.
ఈ భాగవత మేళా లో అనేక నాట్య సంప్రదాయాన్ని వెంకటరామశాస్త్రి తన తండ్రి నుండి వారసత్వంగా నేర్చుకున్నారు. శాస్త్రిగారికి కావ్యాలు, నాటకాలు, అలంకారాలలో ఈయనకు ఆపారమైన పాండిత్యం ఉంది. వీరు కూర్చిన నాటకాలలో ప్రహ్లాద చరితం, మార్కండేయ చరిత్ర, హరిశ్చంద్ర, ఉషా పరిణయం, రుక్మాంగద, హరిహరలీలా విలాసం, కంస వధ, సీతా పరిణయం, రుక్మిణీ కల్యాణం, ధృవచరిత్ర, సతీ సావిత్రి నాటకాలు ప్రసిద్ధాలు. శాస్త్రిగారు తన రచనలన్నింటినీ మేలత్తూరు గ్రామ దైవమైన వరదరాజుకి అంకితం చేశారు. వీరి ప్రదర్శనలలో ప్రధాన లక్షణం భక్తి. స్త్రీ పాత్రలను సైతం పురుషులే పోషించడం వీరి ప్రత్యేకత. భగవంతుడైన నరసింహుని ఆశీర్వాదం కోసం ఎదురుచూస్తారు. విష్ణుమూర్తి ఆరాధనగా భావిస్తారు. అందువల్ల నాటక ప్రదర్శనలో అసభ్యతకు తావుండదు.
చక్కటి తెలుగు సీస, ఉత్పలమాల, చంపకమాల, తేటగీతి, ఆటవెలది పద్యాలు వీనులవిందు చేస్తాయి. విశేషమేంటంటే.. తంజావూరు భాగవతమేళాలో నేటికీ ప్రదర్శితమవుతున్న ఈ నృత్యనాటకాలన్నీ త్యాగరాజస్వామికి సమకాలీనుడైన సంగీత విద్వాంసుడు మేలటూరు వెంకట రామశాస్త్రి రచించినవే. 
విజయనగర సామ్రాజ్యంలోని చెవ్వప్ప నాయకుని పాలనలో ఇక్కడి భాగవతమేళాలో కీలకపాత్ర పోషించే భాగవతుల కుటుంబాలు వచ్చాయి. తంజావూరు సాహిత్య, సంగీత, నాట్య కళలకు పట్టుగొమ్మ. ఆంధ్ర దేశాన ప్రసిద్ధి చెందిన భాగవతుల నాట్యకళ తమిళదేశపు నాట్య సంప్రదాయాలతో సంగమమైంది. రఘునాథ నాయకుని తండ్రి అచ్యుతప్ప నాయకుడు 500 తెలుగు బ్రాహ్మణ కుటుంబాలకు తంజావూరుకు 20 కి.మీ. దూరంలో ఉన్న మేలటూరులో నివాసమేర్పరచి భూములు దానమిచ్చినట్లు చరిత్ర చెబుతోంది. అలా వలస వచ్చిన వారి వంశీకుడే వెంకట రామశాస్త్రి.
ఆయన చేసిన వివిధ రచనల వల్ల భాగవతమేళా సంప్రదాయం పునఃప్రతిష్ఠితమై నేటికీ సజీవంగా నిలబడింది. 18వశతాబ్దానికి చెందిన వెంకట రామశాస్త్రి 11 నృత్య నాటకాలు రచించారు. అవి.. ప్రహ్లాద చరిత్రము, రుక్మిణీ కల్యాణము, మార్కండేయ చరిత్రము, సీతా కల్యాణము తదితరాలు. ఇవి తెలుగుజాతి గర్వించదగిన సాహిత్య సంపదగా నిలిచాయి. ఈ సంప్రదాయ కళను, సాహిత్యాన్నీ ఈనాటి వరకూ తమిళులే కాపాడుతూ రావడం విశేషం. పూర్వీకుల నుంచి వచ్చిన వారసత్వంగా 65 ఏళ్ల ఆర్‌.మహాలింగం(మాలి) భాగవతమేళా నాట్య నాటక విద్యా సంఘం ద్వారా ఏటా లక్ష్మీ నరసింహ జయంతి ఉత్సవాలను, నాట్యనాటకాలను ప్రదర్శిస్తున్నారు.
అడిగుప్ప
అడిగుప్ప, అనంతపురం జిల్లా, గుమ్మగట్ట మండలానికి చెందిన గ్రామము ఈ గ్రామం వందల యేళ్ళుగా మద్యం, మాంసం పై నిషేధం ఉంది. 
ఈ గ్రామం అనంతపురం జిల్లా గుమ్మఘట్ట మండలంలో ఉంది. రాయదుర్గానికి సరిగ్గా 8 కిలోమీటర్ల దూరంలో ఉన్న ఈ గ్రామంలో 95 ఇళ్లు ఉన్నాయి. 470 మంది నివసిస్తున్నారు. ఎవరూ కూడా మద్యం, కోడి మాంసం ముట్టరు. ఇది పూర్వం నుంచీ కొనసాగుతున్న సంప్రదాయమని గ్రామస్థులు చెబుతున్నారు.
‘వందేళ్ల క్రితం ఈ ప్రాంతం సామంత రాజుల పాలనలో ఉండేది. చిత్రదుర్గం రాజులు తరచూ ఈ గ్రామంపై దాడి చేసి అందినకాడికి దోచుకుపోయేవారు. చిత్రదుర్గాన్ని పాలించే బుడిగే చిన్నయ్య అనే రాజు అడిగుప్ప మీద అర్ధరాత్రి దండ యాత్ర చేసేందుకు కుట్ర పన్నుతాడు. గ్రామంలోని సొమ్ము, బంగారు దోచుకోవాలని చూస్తాడు. దీనికోసం గ్రామంలో ఉన్న వారందరికీ మద్యాన్ని ఎరగా వేసి, కోడి మాంసాన్ని తినిపించి, మత్తులో మునిగేలా చేస్తాడు. రాజు అచ్చువళ్లి కాటనాయక్‌ రాజ్యంలో లేనప్పుడు బుడిగే చిన్నయ్య ఈ ప్రయత్నం చేస్తాడు. మను దాడుల నుంచి రక్షించాలంటూ ప్రజలందరూ సమీపంలోని కొండపై ఉన్న రాజుల దేవర గుడి వద్దకు వెళ్లి ప్రత్యేక పూజలు చేశారు. ఆ సమయంలో ఓ వ్యక్తికి దేవుడు పూని.. మీ గ్రామ కాపలాదారులకు కోడి మాంసం, మద్యం ఎరగా చూపి దాడులు చేస్తున్నారని చెప్పాడు. ఆ రోజు నుంచి ఈ గ్రామంలో ఎవరూ కోడి మాంసం, మద్యం ముట్టరాదని నియమం. ఈ గ్రామంలోని పాఠశాల, అంగన్‌వాడీ కేంద్రంలో గుడ్డుకు బదులు పండ్లు ఇస్తున్నారు. ఎవరైనా మద్యం తాగివస్తే వారిని గ్రామ బహిష్కరణ చేస్తున్నారు.
అడిగుప్ప గ్రామంలో ఇప్పటివరకూ పోలీసు కేసు నమోదు కాలేదు. అత్యాచారాలు, హత్యా ఉదంతాలే లేవు. గ్రామ కట్టుబాటును అందరూ గౌరవించాల్సిందే. చిన్నపాటి గొడవలు తలెత్తినా పోలీస్‌ స్టేషన్‌ వరకూ విషయాన్ని తీసుకెళ్లకుండా పెద్దలే రాజీ కుదుర్చుతారు. గ్రామ కట్టుబాటును ధిక్కరించే ప్రయత్నం చేస్తే ప్రజలంతా కలిసి గ్రామ బహిష్కరణ చేస్తారు.
పూర్వకాలం నుంచీ మా ఊర్లో వస్తున్న ఆచారం ప్రకారం ఇంట్లో మొదటి కాన్పులో పుట్టిన బిడ్డకు రాజుల దేవుని పేరును పెట్టుకుంటారు. గ్రామంలోని ప్రతి ఇంట్లో రాజులదేవుని పేరులేని సంతానం ఉండదు. ఓటర్ల జాబితా పరిశీలిస్తే ఈ గ్రామంలో 102 మంది.. రాజమ్మ, రాజయ్య, రాజులయ్యలు ఉన్నారు.
టి.ఇందిరా చిరంజీవి
త్రిపురారిభట్ల ఇందిరా చిరంజీవి ప్రముఖ తెలుగు రచయిత్రి.
ఈమె ప్రముఖ సాహితీవేత్త త్రిపురారిభట్ల వీరరాఘవస్వామి కోడలు. ఆమె అసలు పేరు ఇందిరాదేవి అయితే ఇందిరా చిరంజీవి అనే కలం పేరుతో ప్రసిద్ధి చెందారు. వందకుపైగా కథలతోపాటు కథానికలు, వ్యాసాలు, నాటికలు, గేయాలు, కవితలు రాశారు. పలు అంశాలపై రేడియో ప్రసంగాలూ చేశారు. 'నీవు నీవుగానే ఉండు' కథానికల సంపుటికి 1995లో డాక్టర్‌ సి.నారాయణరెడ్డి నుండి సినీ కళాసాహిత్య అవార్డును అందుకున్నారు. కొంతకాలంపాటు 'కరుణశ్రీ' పత్రిక గౌరవ సంపాదకులుగా వ్యవహరించారు. కవితాగానం, కవితావనం, పుష్యరాగాలు వీరి రచనల్లో కొన్ని. ఎన్నో అవార్డులు, రివార్డులతో పాటు 2008లో తెలుగు విశ్వ విద్యాలయ ధర్మనిధి పురస్కారం, జీవనసాఫల్య పురస్కారాలను అందుకున్నారు. సందర్శించి నివాళులర్పించారు. ముగ్గురు కుమారులు, కుమార్తె ఉన్నారు.
గుంటూరు జిల్లా తెనాలి రామలింగేశ్వరపేటకు చెందిన ఆమె కొంతకాలంగా అనారోగ్యంతో బాధపడుతున్నారు. ఆమె ఫిబ్రవరి 6 2016 న మరణించారు.
ద్వారం లక్ష్మి
ద్వారం లక్ష్మి భారతీయ క్లాసికల్ మరియు హిందుస్థానీ సంగీతకారులు. ఆమె మీరాబాయి, తులసిదాసు మరియు ఇతర సంగీత స్వరకత్వమ ఆధ్యాత్మిక గీతాలను ఆలాపిస్తుంటారు. 
ఆమె 2007 మరియు 2008 లలో రేడియో సంగీత సమ్మేళన్ లో పాల్గొన్నారు. ఆమె కర్ణాటక సంగీత అభివృద్ధికోసం అనేక వర్క్‌షాప్ లను నిర్వహించారు.
ఆమె ప్రఖ్యాత వాయులీన విద్వాంసులు "సంగీత కళానిథి" పద్మశ్రీ ద్వారం వెంకటస్వామినాయుడు యొక్క మనుమరాలు. ఆమె "సంగీత కళాప్రపూర్ణ" ద్వారం భావనారాయణ రావు మరియు "వీణా విధుషి" బిరుదాంకితురాలు "శ్రీమతి ద్వారం వెంకట వరదమ్మ" దంపతుల కుమార్తె. ఆమె సోదరుడు విశాఖపట్నం స్టీలు ప్లాంటులో సివిల్ ఇంజనీరుగా పనిచేస్తున్న ద్వారం అనంత వెంకటస్వామి. ఆమె సోదరుడైన డా. ద్వారం త్యాగరాజ్, కూడా ప్రముఖ గాయకుడు.
ద్వారం నరసింగరావు నాయుడు
ద్వారం నరసింగరావు నాయుడు ప్రసిద్ధ కర్ణాటక సంగీత విద్వాంసుడు. 
ఆయన ప్రముఖ సంగీత విద్వాంసుడు ద్వారం వెంకటకృష్ణ నాయుడు కుమారుడు. ఆయన పినతండ్రి ప్రముఖ వాయులీన విద్వాంసుడు మరియు సంగీత కళానిథి బిరుదాంకితుడు అయిన ద్వారం వెంకటస్వామి నాయుడు ఆయన బాల్యం నుండి తన తండ్రి వద్ద సంగీతంలో శిక్షణ పొందాడు. ఆయన శిష్యులు కూడా సంగీత ప్రపంచంలో ప్రసిద్ధి చెందారు. వారిలో నేదునూరి కృష్ణమూర్తి ఒకరు.
ఆయన గాంధర్వ విద్యాభూషణ గాన కళానిథి బిరుదాంకితులు. ఆయన సెప్టెంబరు 5 1908లో ద్వారం వెంకటకృష్ణ నాయుడు మరియు లక్ష్మీనారాయణమ్మ దంపతులకు ఆంధ్ర ప్రదేశ్ రాష్ట్రంలోని విజయవాడలో జన్మించారు. ఆయన తన తండ్రి మరియు పినతండ్రి ద్వారం వెంకటస్వామి నాయుడు వద్ద సంగీతాన్ని అభ్యసించారు. ఆయన విజయవాడ లోని రైల్వే విభాగంలో పనిచేసారు. ఆయన అనేక కచేరీలను రాష్ట్ర వ్యాప్తంగా చేసి వయొలిన్ సోలో విద్వాంసునిగా వినుతికెక్కాడు. ఆయన 1936లో విజయనగరం లోని మహారాజా సంగీత కళాశాలలో వాయులీన విభాగంలో ప్రొఫెసరుగా పనిచేసారు. ఆయన పనిచేసిన కాలంలో ఆయన పెదతండ్రి ద్వారం వెంకటస్వామి నాయుడు అచ్చట ప్రిన్సిపాల్ గా యున్నారు.
ఆయన వాయులీన విద్వాంసునిగా ప్రసిద్ధి చెందారు. ఆయన వాయులీన ప్రక్రియలో అనేక శైలులను అభివృద్ధి చేసారు. ఆయన ద్వారం వెంకటస్వామి నాయుడుతో కలసి దక్షిణ భారతదేశంలో అనెక కచేరీలలో పాల్గొన్నారు. ఆయన సుప్రసిద్ధ సంగీతకారులైన పారుపల్లి రామకృష్ణయ్య పంతులు, మునిగంటి వెంకటరావు పంతులు, డా. శ్రీపాద పినాకపాణి, మంగళంపల్లి బాలమురళీకృష్ణ. చెంబాయ్ విద్యానాథ భాగవతార్, టి.ఆర్.మహలింగం, మహావాది వెంకట అప్పయ్య శాస్త్రి, క్రోవి సత్యనారాయణ శాస్త్రి, సత్తూర్ శఠగోపన్ వంటి వారితో కలసి కచేరీలను చేసారు. ఆయన తన శిష్యుడైన నేదునూరి కృష్ణమూర్తితో కూడా కలసి కచేరీలనిచ్చారు.
నరసింగరావు నాయుడు మార్చి 10 1960 న తన 52 యేండ్ల వయస్సులో మరణించారు. ఆయన పిల్లలు మంచి వాయులీన విద్వాంసులు. వారు దుర్గాప్రసాదరావు (మహారాజా సంగీత కళాశాల, విజయనగరం, విశ్రాంత ప్రిన్సిపాల్), సత్యనారాయణ (ప్రస్తుతం ఆల్ ఇండియా రేడియో, హైదరాబాదులో పనిచేస్తున్నారు), పూసర్ల మనోరమ (భక్తరామదాసు సంగీత కళాశాల, హైదరాబాదు, విశ్రాంత ప్రిన్సిపాల్)